Cara Untuk Dapatkan Calon Jodoh Dalam Tempoh Sebulan, Tak Kena Perli ‘Single’ Dah!

“Orang asyik tanya aku kenapa masih single, penatlah! Ada cara dapatkan kekasih dengan cepat tak eh?”
Mempunyai kekasih, buah hati, girlfriend atau boyfriend merupakan perkara normal dari zaman dahulu sehingga kini. Namun, menjadi budaya tidak normal seperti apa yang diperkatakan oleh Gen Z adalah apabila anda yang cantik dan kacak ini masih ‘single’ seperti tiada siapa yang berminat!

Bukan tak ada orang yang berminat, mungkin ramai dalam kalangan anda yang solo ini masih belum tahu cara yang betul untuk membuka peluang cinta. Jangan risau, untuk anda yang inginkan kekasih dan calon jodoh berkahwin dalam tempoh sebulan, Siraplimau senaraikan 7 langkah mudah. Harap menjadi lah ya!
Baca juga: Hubungan Romantis Suami Isteri Makin Pudar, Guna 5 Cara Ini Untuk ‘Panaskan’ Kembali Cinta!

BUAT YANG MASIH SINGLE, INI CARA DAPATKAN KEKASIH DALAM TEMPOH SEBULAN

1. Ubah diri jadi seorang yang berkeyakinan tinggi
Mungkin ramai dalam kalangan kita yang tergolong dalam kategori ‘introvert’ iaitu seorang yang pemalu apabila berhadapan dengan orang yang tidak dikenali. Inilah yang menjadi masalah apabila dalam proses berkenalan dengan seseorang kerana anda akan menjadi ‘extra’ pemalu!
Oleh itu, apa kata anda berdiri di hadapan cermin setiap hari dan bercakap dengan diri sendiri supaya latihan keyakinan diri ini menjadi kekal dalam diri anda. Latih untuk jadi lebih berkeyakinan, ubah cara pemakaian supaya lebih kemas dan sudah pasti banyak mata akan memandang.
2. Follow the flow, kekal sabar
Orang yang sabar selalunya akan untung bukan? Jadi, kekalkan sifat sabar yang disukai oleh Rasulullah SAW supaya apa yang anda inginkan tersebut mudah untuk didapati. Penting juga untuk anda tidak terlampau memaksa diri serta orang yang diminati supaya menerima perhubungan baharu tersebut. Kekal sabar dan follow the flow supaya tidak kecewa dalam pengharapan.
3. Bersosial
Inilah merupakan cara yang paling mudah untuk anda bertemu dengan calon jodoh dan bukan hanya mengharapkan bulan jatuh ke riba! Kalau dah setiap hari asyik duduk di rumah sahaja tanpa mahu bersosial, macam mana kita nak bertemu dengan orang baharu dalam hidup kan?
Ambil masa untuk melibatkan diri dalam aktiviti sosial seperti hadir ke majlis hari jadi, kenduri-kendara atau keluar bersama kawan-kawan. Mana tahu, ada orang yang anda kenali boleh terserempak ketika bersosial bersama rakan-rakan tersebut.
4. Buka peluang kepada orang ramai
Kalau anda perasan, mungkin ramai yang sebenarnya menyukai anda dalam diam tapi kalau dah pintu hati tertutup rapat, macam mana nak hadirkan orang baharu? Oleh itu, dalam proses ini sangat penting untuk anda buka peluang kepada orang ramai untuk mengenali diri. Bukan hanya untuk mencari jodoh, malah ini juga membantu anda untuk berkawan dan membuat ‘connection’ supaya mudah di kemudian hari. Kalau dalam proses berkawan itu ‘terlekat’ dengan calon jodoh pun apa salahnya.
5. Bersedia untuk memikul tanggungjawab
Mempunyai hubungan dengan seseorang ini bukanlah sekadar cinta sahaja. Anda memerlukan sifat tanggungjawab yang tinggi kerana ikatan ini akan berakhir dengan perkahwinan yang direstui agama. Ingatlah bahawa ikatan yang terjalin juga merupakan tanggungjawab kita sebagai penjaga kepada pasangan tersebut. Kalau asyik fikir cinta 24 jam pun tak boleh juga kan?
6. Kena pandai baca ‘body language’
Mungkin anda telah melakukan beberapa langkah di atas tetapi masih tidak menjadi? Jom kita belajar pula tentang apa yang dipanggil bahasa badan atau ‘body language’. Dengan mengenali body language seseorang anda dapat tahu sama ada orang tersebut menunjukkan minat untuk berkawan atau tidak. Bukan itu sahaja, diri anda sendiri pun kena tahu untuk memberikan signal bahawa anda pun berminat dengan si dia. Boleh cuba!
7. Pandai-pandai cari ‘orang pengantara’
Ada juga dalam kalangan kita yang mendapat pasangan bukan hasil dari usaha sendiri dan datangnya dari orang pengantara. Mungkin ada rakan-rakan atau ahli keluarga yang mencadangkan beberapa calon untuk berkenalan dan inilah masanya untuk anda mengambil langkah!
Bukan itu sahaja, anda juga boleh gunakan orang pengantara ini menyampaikan salam atau niat bahawa ingin berkenalan di dalam proses seterusnya.

*Sesiapa yang masih single mungkin boleh cuba cara yang disenaraikan di atas dalam masa sebulan. Kalau ada yang menjadi, boleh komen dekat Siraplimau okay! Selamat mencari jodoh!
Sumber: LoveStrategies.com


Cara Defrost Daging Sepantas Kilat, Tetamu Datang Tak Kalut!

Bila tiba musim perayaan, antara menu wajib dihidangkan sudah tentunya rendang daging atau kari daging dan dipadankan bersama nasi impit serta lemang.
Pasti kelam kabut dibuatnya apabila tetamu datang tetapi daging masih lagi beku dan tidak dapat digunakan. Kalau anda mahu cara cepat untuk defrost daging, boleh guna cara yang digunakan oleh pengguna Facebook Sharifah Nor Hj Abdullah. Mudah dan pantas!

Baca juga: Cara Tanam Pokok Kari Dari Keratan Batang, Terbukti Cepat Tumbuh & Merimbun
CARA DEFROST DAGING SEPANTAS KILAT, TETAMU DATANG TAK KALUT

Menerusi pekrongsian Puan Sharifah, tips yang diberi amat mudah iaitu dengan menggunakan dulang besi tetapi plastiknya tidak dibuang. Kemudian, tindih dengan periuk berisi air. Jangan menggunakan air panas cukup sekadar air biasa.

Jelasnya, tidak sampai 30 minit, daging akan menjadi lembut dan teknik ini mudah untuk digunakan bagi mereka yang tiada peralatan canggih seperti microwave dan lain-lain.
Maaf. Hari ni saya tak post masakan. Saya cuma nak bagi tips. Harap dapat membantu sahabat-sahabat semua. Masa raya ni kadang ada tetamu yang datang mengejut.

Nak masak, daging masih keras dalam freezer. Nak defrost ambil masa jugak kan? Di sini saya bagi tips macam mana nak defrost dengan kadar segera.
Letakkan daging tu di atas dulang besi(jangan buang plastiknya) tindih dengan periuk yang berisi air biasa (jangan isi air panas). InshaAllah, dalam masa tak sampai setengah jam daging tu akan lembut balik. Cubalah.
Perkongsian tersebut mendapat 3,000 shares dan dibanjiri komen warganet yang berterima kasih dengan tips tersebut. Mudahlah lepas ni dan tak pening kepala. Kan? Selamat mencuba!
Sumber: Facebook Sharifah Nor Hj Abdullah


5 Persiapan Akhirat Yang Sering Terpinggir Dek Kesibukan Dunia

Dalam kesibukan kita menjalani kehidupan seharian di dunia yang sementara ini, terkadang kita lupa bahawa perjalanan kita ini sebenarnya menuju ke akhirat yang kekal abadi.
Tetapi, sedarkah kita bahawa kita sebenarnya melebihkan kesibukan duniawi ini berbanding persiapan menuju akhirat itu sendiri?

Foto Kredit : news.umanitoba.ca
Cari Cara Untuk Dekat Dengan Allah Walaupun Sibuk
Sebagai individu Muslim, kita semua sedia tahu bahawa beriman kepada hari akhirat merupakan rukum iman yang kelima iaitu kita meyakini bahawa kita akan menghadapi kehidupan yang kekal apabila dibangkitkan daripada mati kelak.

Hari akhirat adalah hari pengakhiran semua makhluk dan alam semesta. Kita semua akan dibangkitkan daripada kubur, dikumpulkan di Padang Mahsyar untuk perhitungan yang adil dan saksama oleh Allah serta menerima keputusan sama ada beroleh balasan syurga atau neraka.

Setiap satu amalan kita di dunia ini akan dihisab dan kita akan menerima ganjaran yang setimpal dengan amalan tersebut. Maka, berpada-padalah kita terhadap kesibukan dunia yang cuma seketika ini. Masa semakin singkat, akhirat kian dekat. Walau sepadat mana pun jadual kita, carilah cara untuk dekat dengan Allah. Bersiap-siagalah kita untuk menghadapi kehidupan akhirat yang bakal menjelang nanti.
Foto Kredit : wallpapercave.com
5 Persiapan Akhirat VS 5 Kesibukan Duniawi
Dunia yang fana ini seringkali membuatkan kita terlupa dan mengabaikan pelbagai perkara yang lebih penting dalam menuju hari akhirat.
Mari kita renungkan 5 persiapan akhirat yang sepatutnya diutamakan berbanding 5 kesibukan duniawi yang sedang kita lalui ini.
1. Solat VS Berjalan Di Pusat Membeli-Belah
Ramai di kalangan kita yang sanggup menghabiskan masa berjam-jam di pusat belah berbanding solat yang hanya mengambil masa lebih kurang 10 ke 15 minit sahaja. Sedangkan solat itu merupakan tiang agama yang perlu dikerjakan oleh kita semua sebagai orang Islam.
Utamakan solat. Jaga hubungan kita dengan Allah. Sesibuk mana pun kita, usah diabaikan solat ini kerana ianya merupakan amalan pertama yang akan dihisab di akhirat kelak.
Foto Kredit : picssr.com
2. Membaca Al-Quran VS Menghadap Media Sosial
Di zaman moden ini, media sosial semakin berkembang maju seiring dengan kemajuan teknologi masa kini. Sebut sahaja Facebook, Twitter, Instagram, Whatsapp, Telegram, dan WeChat, hampir semua daripada kita tahu dan pakar tentangnya. Permainan video (video game) juga tidak terkecuali.
Namun, sedarkah kita bahawa kita lebih gigih melayani media sosial ini saban hari demi menjaga hubungan sesama manusia berbanding membaca Al-Quran demi menjaga hubungan dengan Allah? Hubungan dengan manusia tidak kurang pentingnya, tetapi ia tidak patut mengatasi hubungan kita dengan Allah.
Jadikan membaca Al-Quran sebagai amalan harian dan beramal dengan perkara-perkara yang disebutkan di dalam Al-Quran itu. Persiapkan bekalan yang akan kita bawa pada hari akhirat kelak.
Foto Kredit : emfoco360.com.br
3. Majlis Ilmu VS Drama TV
Berapa ramai di antara kita yang tegar mengikuti drama popular di televisyen tanpa tertinggal walau satu episod pun? Berapa ramai pula di antara kita yang konsisten menonton majlis ilmu seperti ceramah agama tanpa tertinggal sebarang tajuk yang dibincangkan dalam setiap siaran? Mungkin lebih ramai yang memilih drama popular di televisyen berbanding ceramah agama untuk ditonton, bukan?
Sudahlah kehidupan kita ini ibarat lakonan di pentas dunia, ditambah pula dengan siaran drama yang melalaikan dan tidak bermanfaat. Penyudahnya, ilmu agama yang sepatutnya menjadi keutamaan, disisihkan begitu sahaja.
Luangkanlah masa untuk kita menambah ilmu pengetahuan tentang Islam kerana ini merupakan salah satu cara untuk kita dekat dengan Allah. Jika tidak dapat menghadiri majlis ilmu, sekurang-kurangnya dengan menonton atau memperdengarkan siaran berbentuk keagamaan seperti ceramah agama, dapat memperbaiki diri kita untuk menghadapi hari akhirat kelak.
Foto Kredit : yoursightmatters.com
4. Ayat Al-Quran VS Gosip Di Radio
Sambil memandu atau membuat sesuatu tugasan, lebih ramai di kalangan kita memilih untuk mendengar gosip dan pelbagai lagi perkara yang dapat membuatkan kita terhibur di corong-corong radio, bukan? Walaupun perkara yang didengari itu tidak mendatangkan faedah kepada kita, namun kita tetap setia mendengarkannya sehingga tergelak ketawa.
Mengapa tidak memilih untuk memperdengarkan ayat Al-Quran? Ianya bukan sahaja dapat menenangkan hati dan mendamaikan jiwa, malah secara tidak langsung dapat menambah pahala sebagai bekalan menuju hari akhirat.
Foto Kredit : radioresults.com.au
5. Lagu Keagamaan VS Lagu Bertema Keduniaan
Lagu dan irama yang lunak pasti menjadi halwa telinga sesiapa jua yang mendengarnya. Namun, lagu bertemakan keduniaan lebih banyak dimainkan dan diperdengarkan berbanding lagu keagamaan seperti nasyid, zikir dan selawat.
Daripada kita mendengar dan mengalunkan lagu bertemakan keduniaan yang sering kali membuatkan kita lalai, adalah lebih baik jika diperdengarkan nasyid, zikir dan selawat yang mengingatkan kita tentang Allah dan agama Islam. Ia dapat mendekatkan diri kita dengan Allah sekaligus menyedarkan kita bahawa hari akhirat semakin hampir.
Foto Kredit : dmi.or.id
Mula Persiapkan Diri Hari Ini Juga!
Mari sama-sama kita persiapkan diri untuk menghadapi hari akhirat yang kekal abadi. Carilah cara untuk dekat dengan Allah walaupun kita dibelenggu jadual yang padat sepanjang hari. Saling mengingati antara satu sama lain. Kesibukan kita di dunia ini tidak seharusnya mengatasi persiapan kita menuju hari akhirat.
Ajal maut bakal tiba, hari akhirat juga sedang menanti. Jika kita tidak membuat persiapan sekarang, bila lagi kita mahu mulakan? Semoga semua urusan kita dalam memperbaiki amalan pada hari ini dan hari-hari mendatang sentiasa dipermudahkan Allah, In Sha Allah.


4 Kaedah Mengesan Kamera Tersembunyi Di Penginapan Sementara, Jaga-Jaga!

Teknologi yang semakin pesat berkembang banyak memberikan kemudahan dan kebaikan kepada manusia. Namun, jika disalah guna boleh terwujudnya aktiviti jenayah seperti perbuatan haram meletakkan kamera tersembunyi untuk merakam tanpa kebenaran individu. Mendatangkan kesan buruk seperti trauma kepada mangsa yang terlibat.
Justeru itu, jika anda ke mana-mana terutamanya tempat awam seperti tandas atau pusat peranginan sentiasalah berwaspada dengan melakukan pemeriksaan teliti. Memang ianya agak leceh tetapi lebih baik mencegah daripada menjadi mangsa video lucah.

Baca juga: Cara Mudah Trace Semula Password, Tak Perlu Tekan ‘Forgot Password’!
4 KAEDAH MENGESAN KAMERA TERSEMBUNYI DI PENGINAPAN SEMENTARA, JAGA-JAGA!

Sebagaimana yang dikongsikan oleh gadis ini, berkongsi semula siaran gambar seorang mangsa yang menjumpai kamera tersembunyi ketika berada di tandas awam di sebuah pusat beli-belah. Mari, ikuti beberapa kaedah yang dikongsikan olehnya untuk manfaat semua.

Saya share beberapa tips untuk detect hidden camera, yang saya cari di Google that I hope will help especially women. Tidak kiralah di toilet or hotel rooms or everywhere yang kamu tinggal sementara means bukan rumah yang kamu kenal or tahu selok-belok dia.
4 KAEDAH MENGESAN KAMERA TERSEMBUNYI
1. GUNA FLASH LIGHT TELEFON PINTAR
Gambar hiasan: TapSmart
Cara ni sesuai untuk hotel rooms or tempat-tempat yang ada celah or gaps. Kamu pasang flashlight telefon kamu, suluh gaps or ceruk-ceruk yang kamu nampak. Tidak kiralah di objek atau di dinding.
IF YOU SEE REFLECTIONS OF THE FLASHLIGHT, MEANS THERE’S A POSSIBILITY THAT IT IS A HIDDEN CAMERA.
(JIKA ANDA MELIHAT REFLEKSI LAMPU, BERMAKSUD ADA KEMUNGKINAN IA ADALAH KAMERA TERSEMBUNYI)
Lepastu, cuba siasat lebih dalam. Korek or move the objects to reach where the reflection is. If you are sure it’s a camera, jangan takut-takut mahu panggil polis or pihak yang betanggungjawab.
2. GUNA APLIKASI ‘CAMERA’ DI TELEFON PINTAR

Macam tu flashlight juga, kamu buka camera but tidak perlu on flashlight. Kamu halakan kamera tu dalam gaps or mana-mana tempat yang kamu suspect boleh kena letak or kamu nampak pelik.
IF YOU GUYS SEE A DOT OF LIGHT LIKE THIS, MEANS THAT IT IS A HIDDEN CAMERA AND IT IS CURRENTLY RECORDING.
(JIKA ANDA MELIHAT TITIK CAHAYA SEPERTI INI, BERMAKSUD IA ADALAH KAMERA TERSEMBUNYI DAN IA SEDANG DIRAKAMKAN)
GUNAKAN KAMERA HADAPAN / KAMERA SELFIE kerana kamera belakang mempunyai tapisan/menyekat inframerah dan tidak akan mengesan lampu inframerah.
So what is this light? This is actually an infrared light, used by mainly CCTVs and other surveillance camera to be able to see in the dark. It is not visible to the naked eye but it does appear when it’s in contact with a lense, other camera lenses.
So this is another way to find a hidden camera.
(Jadi, apakah cahaya ini? Ini sebenarnya adalah cahaya inframerah, digunakan terutamanya oleh CCTV dan kamera pengawasan lain untuk dapat melihat dalam gelap. Ia tidak kelihatan dengan mata kasar tetapi akan kelihatan apabila ia berdepan dengan kanta kamera lain.
Jadi ini adalah satu lagi cara untuk mencari kamera tersembunyi.)
3. IMBAS SAMBUNGAN WIFI TERDEKAT YANG MENCURIGAKAN

This is also useful sebab hidden camera uses wifi to transfer/transmit/livestream the footage it currently records to the receiver, whether it’s on the phone or a laptop. This allows the receiver to see live footage from the cam.
(Ini juga berguna kerana kamera tersembunyi menggunakan wifi untuk memindahkan/menghantar/menstrim secara langsung rakaman yang sedang dirakam kepada penerima, sama ada pada telefon atau komputer riba. Ini membolehkan penerima melihat rakaman langsung dari kamera.)
So what you wanna do is, turn on your wifi, scan all nearby devices and check which ones look suspicious. (Jadi apa yang anda perlu lakukan ialah hidupkan wifi, imbas semua peranti berdekatan dan periksa mana yang kelihatan mencurigakan.)
IF YOU SEE A DEVICE WITH THE NAME ” CAM ” or ” CAMERA” ON IT, AND THE SIGNAL IS STRONG, IT MAY BE AN INDICATION OF A HIDDEN CAMERA NEARBY.
(JIKA ANDA MELIHAT PERANTI DENGAN NAMA ” CAM ” atau ” CAMERA” DAN Isyaratnya KUAT, KEMUNGKINAN IA PETUNJUK KAMERA TERSEMBUNYI BERDEKATAN.)
You can try to find it or call authorities to check on it. (Anda boleh cuba mencarinya sendiri atau hubungi pihak berkuasa untuk periksa.)
4. LAKUKAN PEMERIKSAAN FIZIKAL PADA SEMUA KOMPONEN ATAU OBJEK DALAM TANDAS
Gambar hiasan: Byggebolig
Saya tidak terlalu recommend ini sebab ialah kotor, tapi kalau mahu juga, kamu boleh periksa semua tempat di tandas tu secara hands on. Tempat flush, baldi, penyapu, belakang pintu, atas pintu or di mana-mana yang kamu rasa hidden cam boleh kena letak.
Like kamu put yourself in the perpetrator punya position, di mana akan saya letak kamera ah gitu. But make sure wash your hands after that if you don’t or does find it. (Cuba letakkan diri dalam kedudukan pelaku, di mana anda akan meletakkan kamera. Setelah itu, pastikan basuh tangan anda.)
These are some tips, on how to find hidden cameras. Buat masa ni ini saja saya jumpa yang boleh buat dimana-mana sahaja, tidak semestinya di tandas saja.
Kalau ada lagi nanti saya tambah di thread ini, mana tahu kamu ada tips sendiri yang penting take care ya.
Sumber: Twitter Nicswho


“Hadir Dalam Hidup Anak”- Ramai Puji Cara Johan & Ozlynn Didik Anak, Tak ‘Fake’

Siapa sahaja yang tidak mengenali pasangan selebriti Johan dan Ozlynn bukan? Bukan sahaja popular dalam karier masing-masing, malah mereka juga sering mendapat perhatian soal parenting. Dikurniakan lima orang cahaya mata, dan terbaharu cahaya mata keenam, Johan dan Ozlynn seringkali berkongsikan telatah anak-anaknya yang bijak dan lucu.
Baru-baru ini ramai yang memberi pujian apabila anak sulungnya bakal melanjutkan pelajaran ke Ireland dalam bidang perubatan tidak lama lagi. Ramai yang hadir memberikan pandangan dan pujian kepada keluarga Johan & Ozlynn kerana sering ‘hadir’ dalam kehidupan anak-anak.

Baca juga: 6.30 Pagi Bangun Subuh, Mengaji & Kemas Rumah, Anak Johan & Ozlynn Dapat Pujian
‘KAGUM TENGOK KISAH KELUARGA JOHAN DAN OZLYNN’

Saya baca kisah anak Johan bakal jadi doktor semalam. MasyaAllah. Saya kagum. Dan saya juga baca Ozlynn post gambar anak dia yang dah besar bapak pun berdukung lagi dengan Johan. Kadang ada gambar depa bertepek duduk dan baring ramai-ramai. Tu lebih saya kagum lagi.

Nak berdukung-dukung ni kalau tak biasa, mana mahunya. Malu. Kadang tak payah suruh dukung, nak cium pipi mak depan kawan pun segan. Sebabnya itu bukanlah benda yang jadi kebiasaan. Kalau siapa follow dia mesti tahu depa famili yang macamana. Dan saya suka follow. Sebab dia jujur. Tak fake. Bukan bersayang-sayang sentiasa. Tidak juga sopan santun setiap masa. Takda juga cakap orang putih manjang. Dia biasa. Biasa macam kita-kita. Ada masa dia marah. Ada masa dia ambik rotan. Ada masa tinggi suara. Ada masa dia sayang. Ada masa dia bergurau.
“HADIR DALAM HIDUP ANAK-ANAK”

 Dia menunjukkan sisi kebanyakkan famili yang normal. Dan ada banyaknya emosi dalam sesebuah famili tu bagi saya adalah normal. Bezanya ialah dia HADIR. Hadir diri dalam hidup anak. Waktu solat, imamkan solat dengan anak. Waktu belajar, duduk di meja belajar dengan anak. Waktu main, berguling sama dengan anak. Waktu bersukan, main basikal sama dengan anak. Dia sebagai sosok seorang ayah, ada. Karakter utama dalam rumah itu adalah dia. Dan konsisten.
 Setiap Subuh dia pastikan anak-anak mengaji. Mesti mengaji. Sampai lama-lama jadi tabiat anak itu sendiri. Tapi bukan suruh saja. Dia sama-sama buat sekali. Biar dia buat lawak pun. Biar dia garang pun. Biar dia jegil mata pun. Biar dia tinggi suara pun. Biar dia mengusik pun. Tapi bila dia HADIR, apa saja tegur dan marah beri kesan yang baik.

Sebab ada ikatan hati yang kuat antara ayah dan anak. Ibu ayah yang hadir dalam bentuk fizikal, emosi dan jiwa dengan anak-anak, saya percaya walau saat kita marah pun anak tak lari ke mana. Dia tahu atas tujuan apa. Marah yang ada alasannya. Tegur yang ada sebabnya. Sempoi yang ada batasnya. Saya kira begitu keinginan kebanyakkan kita. Sebagai ibu ayah.
Walau apa pun jadi dan jauh mana pun pergi, anak tetap akrab hatinya dengan kita. Dia menjadikan saya rasa santai sebagai ibu. Rasa saya okay menjadi saya. Boleh je suka buat kelakar tapi tegas pada masa yang sama. Boleh je tegur kalau ada benda tak kena. Bukan serba serbi mesti sempurna. Bukan kena sopan santun sepanjang masa. Tapi sentiasa hadir setiap ketika. Bahasa ringkasnya. Cakna.
Sumber: Johan & Ozlynn, Siti Suryani Yaakop


Si Ayah Dari Jepun Ini Reka Baju Konsep Landasan Keretapi Untuk ‘Trick’ Anak, Kreatif Betul!

“Penat la nak layan anak aku asyik nak beli game keretapi je..”
Memang mencabar apabila anda sudah bergelar ibu bapa. Apa sahaja minat anak-anak perlu dilayan supaya anda tidak berhadapan dengan situasi anak menangis tanpa henti. Jadi, kalau nak biarkan anak bermain dalam masa yang sama belajar benda baharu, anda perlu fikirkan ‘taktik’ yang baharu untuk mereka.

ANAK DAH BOLEH MAIN PERMAINAN BAJU KERETAPI!

Salah satunya adalah seperti perkongsian di Twitter seorang ayah dari Jepun yang bernama Ken Kawamoto. Mempunyai seorang anak lelaki yang mempunyai minat yang mendalam dengan permainan berasaskan keretapi pastinya, di rumah akan dipenuhi dengan permainan keretapi. Merupakan jurutera perisian di Google, Ken mengambil inisiatif bijak untuk menghasilkan baju yang mempunyai ilustrasi rail keretapi!

以前作った「寝転がってるだけで子供がマッサージしたくなるTシャツ」をきれいに作り直して出品した：https://t.co/o4QXllvo8h　背中にプラレール幅対応のレールが描いてあるので、子供が大喜びでプラレールを走らせてくれます。気持ちいいです。 pic.twitter.com/5wZ8poE5hJ
— Ken Kawamoto（ガリのほう） (@kenkawakenkenke) March 3, 2019

SIAP BOLEH DAPAT URUT
Apa yang menariknya, dengan mempunyai design rail keretapi di belakang baju, anaknya akan mula bermain keretapi di belakang badan si ayah dan sekali gus memberikan urutan ke badan si ayah! Dua dalam satu kan? Arahan permainan akan diberikan oleh si ayah sekali gus dapat mengajar anak-anak untuk peka dengan arahan.

Bukan itu sahaja, Ken juga melalukan inovasi terbaharu dengan membuat baju ala-ala rock climbing untuk anak-anak memanjat di belakang si ayah. Selain jimat, hubungan antara ayah dan anak pun makin rapat.

Memang terbaik dan menarik lah teknik untuk dapatkan urutan dari si ayah ini. Anda pun boleh cuba!
Sumber : Ken Kawamoto


11 Nasihat Bijaksana Luqman Al-Hakim Kepada Anaknya

Mungkin ada yang biasa dengan nama Luqman Al-Hakim, dan mungkin ada yang baru pertama kali mendengarnya. Sebenarnya, terdapat bermacam-macam pendapat ahli tafsir mengenai asal-usul dan sejarah Luqman.
Ada yang mengatakan Luqman adalah seorang hakim, tukang kayu, dan ada juga yang berpendapat beliau adalah seorang wali. Walaubagaimanapun, cukup untuk kita tahu bahawa Luqman ini adalah seorang yang istimewa dan diberi hikmah oleh Allah berupa kebijaksanaan. Sehinggakan, terdapat sebuah surah khusus dalam Al-Quran yang menceritakan kisah beliau beserta nasihat yang disampaikan kepada anaknya.

Berikut adalah koleksi nasihat Luqman Al-Hakim yang terdapat dalam Al-Quran (Surah Luqman) dan juga sebahagian lagi yang disebut dalam beberapa kitab; antaranya kitab Tafsir Ruhul Ma’ani dan kitab Hidayatullah Mursyidin.
11 Nasihat Bijaksana Luqman Al-Hakim Untuk Anaknya
Berikut adalah nasihat Luqman yang bukan saja boleh diterapkan sebagai cara didik anak, tetapi juga untuk peringatan diri sendiri.

1. Mengesakan Allah
Dan (ingatlah) ketika Luqman berkata kepada anaknya, di kala sedang memberinya nasihat, (katanya) : Hai anakku! Janganlah engaku mempersekutukan allah, kerana sesungguhnya syirik itu adalah suatu penganiayaan yang besar.

Foto Kredit : tazkirah.net
2. Menjaga Sekecil-kecil Perlakuan
Hai anakku! Sesungguhnya jika ada (amal-amal) itu sebesar biji sawi (sekalipun), biar adanya didalam batu, atau dilangit, ataupun dibumi, nescaya Allah akan tunjukkan (memperlihatkannya). Sesungguhnya Allah Maha Halus lagi Maha Mengetahui.
3. Solat Dan Sabar
Hai anakku! Dirikanlah solat dan suruhlah (manusia) berbuat kebajikan dan laranglah dari perbuatan yang mungkar dan sabarlah atas sesuatu (musibah) yang menimpamu. Sesungguhnya yang demikian itu adalah dari urusan-urusan yang dipastikan (Allah).
Foto Kredit: theguardian.com
4. Tidak Membangga Diri
Dan janganlah engkau memalingkan pipimu dari manusia (kerana sombong) dan janganlah berjalan dimuka bumi dengan angkuh. Sesungguhnya Allah tidak menyukai orang yang sombong dan membanggakan diri.
Dan berlakulah sederhana dalam berjalan dan rendahkanlah suaramu (dalam berbicara) sesungguhnya seburuk-buruknya suara ialah suara keldai.
5. Marah Anak Kerana Sayang
Hai anakku, seandainya ibubapamu marah kepadamu kerana kesilapan yang dilakukanmu, maka marahnya ibu bapamu adalah bagaikan baja bagi tanam tanaman.
Foto Kredit: cheperwaste.co.uk
6. Menghindari Hutang
Hai anakku! Jauhkanlah dirimu dari berhutang sesungguhnya berhutang itu menjadikan dirimu hina diwaktu siang dan gelisah diwaktu malam.
7. Elak Berbohong Walau Sekali
Hai anakku! Engkau jauhilah bersifat dusta, sebab berdusta itu enak sekali mengerjakannya, seperti enaknya memakan daging burung, sedikit saja berdusta, akibatnya tetap akan memberi bahaya.
Foto Kredit: civillislamica.it
8. Pentingnya Mengingati Kematian
Hai anakku! Kalau bertemu dua kejadian, antara menjenguk orang mati dengan menghadiri pesta kahwin maka pergilah menjenguk orang mati. Demikian kerana kita akan mengingatkan diri yang bakal pulang ke kampung akhirat, sedangkan menghadiri pesta kahwin hanya mengingati diri kepada kesenangan duniawi saja.
9. Makan Sekadarnya
Hai anakku! Janganlah engkau makan sampai kenyang yang berlebih-lebihan. Sesungguhnya memberikan makanan yang engkau makan sampai kenyang berlebih-lebihan itu kepada seekor anjing adalah lebih baik daripada engkau memakannya.
Foto Kredit: new-muslims.info
10. Beramal Dengan Ilmu
Bukanlah baik namanya, bila engkau selalu mempelajari segala macam ilmu yang belum engkau ketahui, sedangkan ilmu yang telah diperolehi belum lagi engkau amalkan. Hal seperti ini tak ubahnya dengan perbuatan seseorang yang mencari kayu api, setelah dikumpulkan, lalu dipikulnya, tapi dia tak kuat membawanya, kemudian dia tambah lagi.
11. Karakter Yang Perlu Dijauhi
Hai anakku, janganlah engkau mudah ketawa kalau bukan kerana sesuatu yang menggelikan, janganlah engkau berjalan tanpa tujuan yang pasti, janganlah engkau bertanya sesuatu yang tidak ada guna bagimu, janganlah mensia-siakan hartamu.

Relevan Hingga Ke Hari Ini
Apa yang dapat disimpulkan, ternyata Allah telah memberi hikmah terhadap Luqman kerana nasihat beliau amat meninggalkan kesan jika didalami maksudnya.
Bahkan, ianya sangat relevan dan sepatutnya dijadikan panduan oleh kita hingga ke hari ini.
Semoga kita dapat mengamalkan dan menyebarkan kebaikan yang disampaikan oleh Luqman Al-Hakim.

*Sumber: Jabatan Agama Islam Selangor


Jangan Terlalu Berterus-terang Dengan Anak. 8 Perkara Ini ‘Biarlah Rahsia’

Sebagai ibu bapa, penting untuk kita sentiasa bersikap terbuka dan jujur terhadap anak. Namun, jika difikirkan semula, mungkin ada sesetengah perkara yang patut didiamkan saja dan dirahsiakan daripada mereka.
Sebahagian perkara yang dirahsiakan ini mungkin bukanlah perkara besar, tetapi ia dapat memainkan peranan dalam membentuk peribadi anak.

8 Perkara Yang Patut Ibu Bapa Rahsiakan Daripada Anak-anak
Berikut adalah perkara yang patut kita rahsiakan daripada mereka.
1. Kelemahan / Keburukan Pasangan
Walau apa jua yang berlaku antara anda berdua, cubalah untuk tidak menceritakan keburukan pasangan masing-masing di hadapan anak.

Pergaduhan atau salah faham memang biasa berlaku dan tiada masalah jika anak anda mengetahui tentangnya. Tetapi, penting untuk mereka juga mengetahui bagaimana anda berdua menyelesaikan konflik tersebut dan saling berbaik semula. Sedikit sebanyak, ia dapat mengajar anak untuk berhadapan dengan masalah dan menguruskan emosi dengan berkesan.

Foto Kredit: couplestherapyinc.com
2. Betapa Sakitnya Melahirkan Mereka
Tidak perlulah kita membuat anak rasa bersalah dengan mengungkit kesakitan bersalin yang dilalui semata-mata untuk menagih simpati mereka. Apabila besar nanti, tentu mereka akan tahu sendiri betapa sakitnya kesakitan bersalin itu.
Lagipun, kesakitan ini semuanya berbaloi, bukan?
Foto Kredit: keyword-suggestions.com
3. Masalah Kewangan
Sekiranya anak anda masih kecil, adalah tidak relevan untuk memberitahu mereka masalah kewangan yang anda hadapi kerana mereka tidak boleh melakukan apa-apa untuk membantu anda menyelesaikannya. Sebaliknya, ia hanya akan membuatkan mereka stres dan tertekan kerana beranggapan bahawa mereka membebankan anda.
Oleh itu, didik anak untuk bersederhana dan yakinkan mereka bahawa kasih sayang anda adalah melebihi segalanya.
Foto Kredit: rd.com
4. Anda Sebenarnya Sukakan Junk Food
Walaupun ibu dan ayah pun kadang-kadang ‘mengidam’ juga nak makan kerepek, coklat, atau gula-gula, cubalah ‘sembunyikan’ tabiat ini daripada mereka. Ini kerana, tabiat makan ibu bapa dapat mempengaruhi sebahagian besar daripada tabiat makan anak.
Oleh itu, ajarkan mereka diet seimbang dan biasakan dengan makanan sihat sejak kecil. Selain penting untuk kesihatan, ia juga bakal menjadi tabiat apabila anak semakin dewasa kelak.
Foto Kredit: huffingtonpost.com
5. Anda Terlalu Risaukan Mereka Sepanjang Masa
Sebagai ibu bapa, tentulah kita risaukan akan selalu memikirkan tentang keselamatan dan kegembiraan anak masing-masing. Di samping itu, akan muncullah rasa takut jika berlaku sesuatu kepada mereka.
Walaubagaimanapun, anak-anak tidak perlu tahu betapa paranoidnya anda terhadap mereka sepanjang masa. Ia boleh menjadikan anak kurang konfiden untuk berdikari dan takut untuk mencuba sesuatu yang baru.
Foto Kredit: opti-mum.com
6. Anda Benci Melakukan Kerja Rumah
Kerja rumah amat memenatkan, lebih-lebih lagi jika anda mempunyai anak kecil. Walaupun anda tidak suka melakukannya, elakkan daripada mengungkit dan membebel mengenai kerja-kerja rumah yang perlu dilakukan.
Sebaliknya, ajarkan anak tentang tanggungjawab dan galakkan mereka untuk belajar melakukan kerja rumah. Menurut kajian, anak sudah boleh mula disuruh melakukan tugas mudah seawal usia 2 tahun. Walaupun pada awalnya ia tidak sempurna, tapi lama-kelamaan, mereka akan terbiasa untuk menguruskan diri sendiri.
Foto Kredit: sheknows.com
7. Kerjaya Anda Lebih Penting Daripada Segalanya
Pekerjaan atau karier amat penting demi memastikan kelangsungan hidup. Tentulah ada masanya kita sukar untuk membuat pilihan antara menghadiri Majlis Jamuan di Tadika anak atau menghadiri mesyuarat penting yang telah dirancangkan sejak 6 bulan lalu. Namun, jangan sesekali meremehkan hal tersebut berbanding kerjaya anda.
Sekecil-kecil perkara ini adalah besar maknanya bagi anak anda. Oleh itu, cuba pastikan anda dapat meletakkan keutamaan juga kepada hal-hal yang bermakna dalam hidup si kecil. Ini penting untuk menjadikan anda sebahagian daripada memori mereka.
Foto Kredit: bezzia.com
8. Anda Tidak Yakin Terhadap Kemampuan Mereka
Ibu bapa mungkin adalah orang yang paling mengenali anak anda dan anda tak mahu melihat mereka gagal dalam sesuatu. Tapi, menghalang mereka daripada melakukannya bukanlah langkah yang bijak kerana anak anda perlu melalui proses tersebut dan menilainya sendiri.
Apabila besar nanti, mereka mungkin akan menyesal kerana tidak pernah mencuba dan takut terhadap kritikan anda. Jadi, beri peluang untuk mereka membuktikan minat mereka walaupun ia mengambil masa yang lama untuk membuahkan hasil.

Kejujuran Itu Penting, Tapi…
Bukan semua perkara perlu kita berterus-terang kepada anak. Kita juga manusia yang tidak serba sempurna. Apa yang kita boleh lakukan adalah membimbing anak-anak sedaya-upaya untuk mempersiapkan mereka menghadapi dunia sebenar.


Sekolah Di Sepanyol Ini Perkenal Subjek Wajib Latih Pelajar Lelaki Buat Kerja Rumah, Terbaik!

Melakukan kerja-kerja rumah seperti menggosok baju, memasak dan mengemas rumah seringkali dikaitkan dengan perempuan. Ramai yang masih mempunyai persepsi bahawa kerja-kerja ini hanyalah perlu dilakukan oleh perempuan dan bukan lelaki. Ternyata, pandangan anda perlu diubah!
Jika sebelum ini kita dapat lihat banyak pendedahan di media sosial, mengenai sekolah di Jepun dimana pelajar di sana dilatih sejak dari kecil untuk melakukan kerja-kerja mengemas. Terbaharu, sebuah sekolah di Sepanyol juga mendapat perhatian media kerana mengambil inisiatif untuk melatih pelajar lelaki membuat kerja rumah.

LATIH PELAJAR LELAKI BUAT KERJA RUMAH UNTUK HENTIKAN GENDER INEQUALITY
Langkah yang diambil oleh Sekolah Calegio Monstecastelo, Sepanyol ini untuk melatih pelajar lelaki membiasakan diri dengan kerja-kerja rumah adalah untuk menghentikan pandangan ketidaksamaan jantina. Maklumlah, lelaki pun kena pandai memasak dan mencuci pakaian sendiri bukan?

Apa yang menariknya, kelas ini menjadi salah satu subjek wajib untuk pelajar lelaki belajar di sekolah. Subjek ekonomi rumahtangga ini juga menekankan aktiviti praktikal yang sesuai untuk lelaki seperti menukang dan skil elektrik.

AYAH PUN BOLEH IKUT MASUK KELAS!
Bukan sahaja anak lelaki di sekolah, malah si ayah pun boleh ikut serta kelas yang ditawarkan di sekolah ini. Para ayah berpeluang untuk belajar melakukan kerja rumah bersama anak-anak di sekolah.

*Usaha murni sekolah ini juga mendapat liputan yang luas dan dipuji ramai. Harapan semoga sekolah di Malaysia pun akan latih anak-anak lelaki kita supaya terbiasa dengan kerja-kerja rumah sebegini.
Sumber : Rachfeed, Colegio Montecastelo


‘Jaga Anak Lelaki Tak Sama Dengan Perempuan’- Ibu Ini Kongsi Tips Untuk Faham Kerenah Anak Lelaki

Mempunyai anak lelaki dikatakan menjadi ‘penguat semangat’ si ibu kerana akan bertindak sebagai pelindung apabila mereka meningkat dewasa. Namun, kerenah dan telatah anak lelaki adalah berbeza dari kerenah anak perempuan dari pelbagai sudut. Mungkin ada yang mengatakan bahawa menjaga anak lelaki lebih meletihkan dari menjaga anak perempuan. Ada juga yang mengatakan sebaliknya.
Jadi, untuk ibu bapa semua, penting untuk anda memahami kerenah anak-anak lelaki supaya anda dapat mengikut dan memilih teknik yang betul untuk mendidik mereka.

TIPS UNTUK PAHAM KERENAH ANAK LELAKI KITA YANG COMEL

Minggu lepas pegi seminar technic reading by Founder Little Caliph, Teacher Fari. Dia ajar technic cepat membaca dan ajar juga perbezaan anak lelaki dan perempuan. Sedikit tips nak kongsi utk kita para ibu ayah yg ada anak laki. Jangan sekali-sekali bezakan anak lelaki dan anak perempuan. Beza dari segi kepandaian ke, cara belajar ke, mana lagi pandai ke anak laki ke anak pompuan ke, no no. Jangan bezakan. Cara anak laki belajar pun tak sama macam cara anak pompuan belajar. Totally different.

Meh kita baca kat bawah cara anak laki dengan anak pompuan belajar macam mana :

1. Anak perempuan bila balik sekolah, kita tanya dia, belajar apa kat skolah, dia boleh jawab belajar lukis bunga, belajar abc, sekian2.
Anak laki kalau kita tanya, dia pun jawab entah. Tak pun dia jawab solat. Semalam tanya jawab solat jugak, kemarin pun solat jugak. Memang takde belajar benda lain ke, haha. Aku try tanya Hamzah, belajar apa kat sekolah, dia jawab belajar makan. Laaaa patutla besar, belajar makan je kat skolah ye.
2. Anak laki lebih kepada mechanical function. Tu yang kalau tengok budak-budak lelaki, suka melompat, bergerak, berlari. Kadang kita panggil dia suruh duduk sebelah kita sekejap, dia datang duduk, lepas 5 saat dia hilang. Ini memang nature budak lelaki. Jangan expect dia macam anak perempuan, duduk diam2, baik-baik, no no. Boys will always be boys. Masa bergerak tulah dia belajar. Perempuan, masa duduk diam tulah dia belajar. Boys oh boys..

3. Anak yang lahir bulan 1 dan bulan 12, atau awal tahun dengan akhir tahun, kita tak boleh compare tahap pembelajaran dia, kerana semestinya yang lahir bulan 1 tu dah banyak progress dari yang lahir bulan 12.
Yang lahir bulan 1 tu by the time bulan 12, dia dah boleh berlari dah, yang bulan 12, baru keluar dari perut maknya, terkebil-kebil pandang syiling. Botol susu pun tak reti pegang lagi takkan nak compare yang dah berlari dengan yang tak pandai pegang botol susu lagi.
4. Sebenarnya anak laki ni bila belajar dia suka benda bergerak, dia suka hands-on (pegang-pegang, experiencing benda tu), suka eksperimen. Tak macam girl, girl ni kita bagi latih tubi pun dia boleh siapkan. Boy kita bagi latih tubi, selalunya tak siap. Tapi endingnya, latih tubi tak siap pun last jadi jugak orang, kerja jugak kat sirim, eh sirim tetiba.

Kesimpulannya, anak laki ni dia bukan tak pandai. Dia pandai, tapi learning method dan teaching method untuk anak laki berbeza dengan anak perempuan. Patutla hanzalah tu suka betul main-main pasir, kalau mandi dalam bilik air tu, habis dia campur ubat gigi dengan sabun shampoo semua (habis duit mami nak). Pak dia kata nak jadi ahli kimia kot. Suka main campur-campur semua benda. Eksperimen kuat sangat. Mainan elok-elok pun dibukanya sebab nak amik magnet kat dalam mainan. Takpelah hanzalah, dulu mami ayah tak paham. Dah pegi seminar, barulah paham. Patutlah hanzalah macam tu.
Pengajaran no 4 ni, kita nak didik anak kena ada ilmu. Kalau takda ilmu, tu yang jadi nak marah-marah anak, tak paham anak, suka melabel anak nakal, padahal sebab ilmu tak cukup.
Hari-hari doa kat Allah mintak nak anak pandai, nak anak pandai bukan Allah bagi *ting* magic. Terus pandai. Tak, tak, tak. Nak anak pandai, terimalah segala macam eksperimen, cubaan itu ini yang dia akan buat, dan main dalam proses Allah nak jadikan dia anak yang pandai seperti doa yang kita minta. *insaf mok
5. Masa belajar, anak perempuan duduk tepi tingkap takpa. Anak laki, jangan bagi duduk tepi tingkap. Ingat tak tadi, anak laki ni dia suka benda bergerak. Tu yang bila cikgu ajar, dia tak boleh fokus, pasal banyak gangguan tepi tingkap, kucing lalu dia pandang, burung terbang dia pandang, lipas, cicak segala jenis binatang dan manusia yang lalu dia pandang. Tu yang masuk telinga kanan keluar telinga kiri. Make sure anak laki kita, bila belajar suruh cikgu letak dia kat depan. Tengah-tengah.

6. Ada tak kejadian bila kita menjerit panggil anak laki, dia macam buat-buat tak dengar? Sebenarnya, bukan dia buat-buat tak dengar. Dia memang tak dengar. Rasa macam eh tipu takkan tak dengar. Kuat kot bunyi takkanla tak dengar. Ye memang dia tak dengar.
Kajian menunjukkan anak laki tak boleh dengar bunyi yang berfrekuensi tinggi. Jeritan mak tu frekuensi tinggi la tu. Kalau suara bapak dia yang garau tu, tak yah jerit pun, laju je dia dengar. Macam mencabar keimanan mak je tau, ingatkan pura-pura tak dengar. So mak-mak kalau nak panggil anak laki, memang kena pegi dekat dia, lalu panggillah baik2, nescaya dia akan dengar. Tak caye boleh buat eksperimen. Anak perempuan, rasanya dua-dua dia dengar. Hahahah jerit pun dia dengar, pelan-pelan pun dia dengar.
*Girls can hear 10x better than boys. Oh no wonder.
Contoh lagi, kalau anak nangis, lagi-lagi yang suara nak dekat sama tu, (laki dan perempuan). Mak-mak boleh tau yang nangis tu yg mana. Patutlah, aku boleh tau suara maira ke uzair yg nangis. Dengar suara sekilas sudah ku tahu uzair yg nangis. Tanya suami kita, dia ada ‘kot2’ maira kot, uzair kot. Haha xpe yang, saya paham dah.
7. Bila kita marah boys suruh keep quite and sit down. Cuba perati berapa lama boleh keep quiet tu. Mesti kejap je, tiba-tiba 5 saat dia start cuit kawan dia. Teacher fari kata tu memang nature dia. Tak boleh duduk diam. Memang macam tu.

Penah tengok tak budak laki hafal quran macam mana, sambil hafal sambil bergerak, makin lama makin nak tunduk, macam nak sujud dah gayanya ke depan ke belakang. Oh patutla, kadang tengok sampai heran, semua duk menghafal gaya gitu. Siapa pernah nampak mesti boleh recall.
Ada lagi, pernah tengok tak budak lelaki solat? Kejap cuit kawan, pastu sambung solat, main tolak-tolak guna punggungla, tolak kawan sebelah kiri, tolak kawan sebelah kanan. Sampai rasa eh tak boleh solat diam-diam ke. Budak perempuan elok je solat diam-diam. Pakai telekong elok-elok, ikot setiap step. Budak laki, boring jap keluar saf main lari-lari jap, rakaat nak abes, baru dia masuk saf balik. Takut kena rotan dengan ayah lettew.

Kalau girls, masa makan pun duduk elok-elok je, masa rehat, rehat ngan kawan sama-sama, buka bekal, sit down, lepastu TALK, and TALK, and TALK and TALK seperti tiada hari esok. Sebab tula para suami, korang kena layan isteri bercakap, sebab yeah, girls memang suka bercakap. That’s their nature like forever. Kalau korang tak layan isteri bercakap, tu yang dorang bercakap di fb tu. KRT dan segala jenis mak nenek tu u name it. Ok sekian, saja share untuk para ibu yang anak boys ramai macam kita ni. Tc Fari pun anaknya 4boys, patutlah dia paham sangat.
Lepas seminar, aku telah menjadi ibu yang baru. Yang lebih paham nature anakanak. Tiba-tiba anak bising dalam kereta, suruh diam. Diam 5 saat, tiba-tiba dengar dorang gelak terkekek-kekek tengah main cuit-cuit. Laaaa memang betol tak boleh duk diam sabar jela.. Allah hantar anak-anak untuk tarbiah mak ayah apa itu erti sabar sebenar.
Sumber : Nik Asma Nmr


Rupanya Ada Cara Berbeza Titip Pesan Dekat Anak Lelaki & Perempuan

Mendidik anak-anak yang makin membesar ternyata bukanlah perkara yang mudah. Tambah pula dengan ragam anak lelaki dan anak perempuan yang berbeza membuatkan ibu bapa pun pening kepala. Namun begitu, terdapat beberapa teknik dan cara semasa titip pesanan buat anak lelaki dan anak perempuan supaya lebih ‘menjadi’.
Baca juga: Dilabel Lembik, Wanita Nangis Breakdown Jaga Anak Di Rumah Dapat Sokongan Ramai

ADA CARA BERBEZA TITIP PESAN DEKAT ANAK LELAKI & PEREMPUAN
Berdasarkan perkongsian dari akaun Tiktok @linas198, dia berkongsikan beberapa tips untuk ibu bapa amalkan semasa bercakap dengan anak yang berbeza jantina khususnya ketika menitipkan pesanan.

Menurutnya, apabila bercakap menitipkan pesanan kepada anak lelaki, adalah disarankan untuk bercakap secara ‘direct’ dan tidak perlu berkias-kias ketika membisikkan ke telinga.

Hal ini kerana menjadi lumrah terciptanya lelaki adalah mereka tidak faham bahasa kiasan. Selepas memberi pesanan secara terus tersebut, apa yang anda boleh lakukan adalah peluk dan usap belakang kepala anak lelaki tersebut.

https://media.siraplimau.com/2021/10/Snaptik_7023938410469428506_fazlina.mp4
Berbeza pula dengan anak perempuan ketika anda menitipkan pesanan adalah anda perlu memandang matanya.
Hal ini kerana menjadi lumrah seorang perempuan menganggap apabila dilihat menerusi mata adalah bermaksud ibu dan ayahnya memberi perhatian yang penuh kepadanya. Kemudian, peluk dan usaplah di bahagian belakang kepala anak kerana itulah ‘soft spot’ untuk anak-anak lebih mudah mendengar kata.

VIDEO PENUH:
https://media.siraplimau.com/2021/10/Snaptik_7019614099029921051_fazlina.mp4
Sumber: Tiktok @Fazlina (@linas198)


Risau Tersalah Didik Anak? Ikut 4 Tahap Ini Dari Umur Bayi Hingga Remaja, Baru Anak Mendengar Kata!

Nak mendidik anak-anak bukanlah mudah. Bak pepatah Melayu, ‘bagaimana acuan begitulah kuihnya’, jika tersalah acuan hasilnya boleh menjadi lain dari dimahukan. Justeru itu, penulis bawakan panduan cara didik anak mengikut 4 tahap ini.
Ilmu ini telah dikongsikan oleh OT Puan Siti ‘Aisyah Rozalli. Semoga ia dapat membantu ibu bapa di luar sana!

Baca juga: Jangan Abai Pendidikan Untuk Anak Istimewa, Bangga & Teruskan Usaha Besarkan Mereka Jadi Terbaik!
CARA DIDIK ANAK

Risau nak didik anak takut tersilap kan? Saya selalu jadikan 4 tahap ini sebagai panduan. Sekarang anak-anak saya 3 orang di tahap 2 dan seorang di tahap 1.

Memang kami tengah fokus pada:

Disiplin di rumah.
Disiplin ke sekolah.
Pembelajaran kemahiran tanggungjawab urus diri, urus rumah.
Pembelajaran tanggungjawab terhadap tugasan kendiri.

Nanti, anak masuk tahap 3, nak kena tukar pula gaya parenting tu.
Yang penting. Didik anak ikut tahap perkembangan mereka. Tak ikut ni, memang sukar. Kita akan nampak kecelaruan dalam tingkah laku dan perkembangan anak kita.
Wallahua’lam.
CARA MENDIDIK ANAK MENGIKUT TAHAP
TAHAP 1 – BARU LAHIR SEHINGGA MUMAYYIZ (6 TAHUN)
Hendaklah kita banyak bergurau dan membelai mereka dengan penuh kasih sayang sebagaimana haiwan menjaga anaknya.
TAHAP 2 – UMUR 7 TAHUN SEHINGGA BALIGH (14 TAHUN)
Hendaklah kita mendidik mereka dengan arahan, disiplin dan beri tanggungjawab.
TAHAP 3 – UMUR 15 TAHUN SEHINGGA DEWASA (21 TAHUN)
Hendaklah dididik dengan cara berkawan, bertukar pendapat dan hormati pendapat mereka selagi tidak bertentangan dengan syarat.
TAHAP 4 – UMUR 21 TAHUN KE ATAS
Hendaklah para ibu bapa memberikan kebebasan bertindak selagi tidak bertentangan dengan syariat. Ibu bapa hanya perlu bertindak sebagai penasihat agar segala tindakkan mereka terkawal.
Kredit info gambar: Denai Hati
Sumber: Facebook Siti ‘Aisyah Rozalli


7 Cara Artis Korea Ini Disiplinkan ‘Triplet’nya Hingga Dipuji Ahli Psikologi

Peminat setia rancangan “The Return Of Superman” pasti mengenali Song Il-Gook dan anak kembar tiganya Daehan, Minguk dan Manse. Comel sungguh melihat gelagat dan kepetahan mereka. Rancangan realiti ini berkisar tentang bapa dari golongan artis yang menyahut cabaran menjaga anak selama dua hari sepanjang isterinya tiada.
Mahu jaga seorang anak pun pening kepala, apatah lagi tiga orang kembar. Sekejap ditinggalkan habis bertempiaran semua lari. Dalam rancangan ini, Song il-Gook kelihatan paling menyerlah kerana kecekapannya mengurus tiga orang putera kembarnya. Cara didikan anak ‘triplet’nya ini juga dipuji oleh pakar psikologi kanak-kanak.

7 Cara Didikan Song Il-Gook Terhadap ‘Triplet’nya, Hingga Dipuji Ahli Psikologi
Berikut adalah cara didikan yang diterapkan oleh beliau dan pasangannya semasa menjaga anak kembar tiganya.

1. ‘Less Is More’
Ramai yang terkejut melihat betapa lapang dan bersihnya keadaan ruang tamu dan bilik tidur kembar tiga Song. Di ruang tamunya hanya ada meja makan dan sebuah sofa sahaja. Kotak-kotak mainan tidak kelihatan di mana-mana. Televisyen pun tiada!

Song Il-Gook lebih gemar keadaan rumahnya begitu supaya anak-anak lebih senang berlari ke sana ke mari. Beliau mahukan anaknya bermain sesama sendiri dan menggunakan apa yang ada sahaja. Mereka juga jarang diberikan gajet. Aktiviti bersama ibu bapa juga lebih mudah dilakukan seperti melukis atau menguli kuih bersama di ruang tamu.
Foto Kredit: hubpages.com
2. ‘Thinking Chair’
Bila anak buat perangai beliau akan mendekati anak secara perlahan. Bila salah satu anaknya merengek, beliau akan tatap mata anaknya dan memujuk secara perlahan. Bila antara dua orang kembarnya bergaduh, beliau akan bawa kedua-dua anaknya ke bilik berasingan dan nasihatkan anak secara tegas. Seperkara lagi, beliau tidak suka menegur anak di hadapan tetamu.
Sesudah itu beliau akan menyuruh anak untuk memeluk dan mencium sesama mereka tanda maaf. Apabila mereka sudah agak besar, beliau menggunakan teknik ‘Thinking Chair’. Dalam teknik ini, anak diminta mengambil kerusi dan duduk di dalam bilik berasingan dan refleksi diri selama beberapa minit. Fikirkan kesalahan yang sudah dibuat. Sesudah didisiplinkan dia akan segera memeluk anak-anaknya dan jelaskan kesalahan yang sudah dibuat.
Foto Kredit: forums. soompi.com
3. Keajaiban 10 Saat
Nama pun kanak-kanak. Jika sedang bermain, tak sah kalau tak berebut. Kadang-kala boleh sampai bergaduh dan menjerit-jerit. Dapat pula kembar tiga. Bukan semua benda boleh disediakan seorang satu.
Song Il-Gook menggunakan cara yang amat efektif untuk menyelesaikan masalah ini. Dalam teknik ini, setiap anak diberi 10 saat untuk bermain atau gunakan barang yang direbut itu. Setelah 10 saat, giliran adik-beradik lain pula untuk digunakan barang itu.
Foto Kredit: forums.soompi.com
4. Bersukan Bersama Anak
Status suami dan bapa bukanlah penghalang untuk Song Il-Gook meneruskan hobi berbasikalnya. Beliau sering ditemui di kejiranan rumahnya menaiki basikal yang disambungkan dengan 3 wagon beroda comel yang dinaiki kembar tiganya.
Beliau mahu anaknya bergaul dengan jiran sekeliling dan menikmati saat-saat gembira bersama. Jangan biarkan anak-anak menjadi penghalang untuk kita lakukan perkara yang kita suka. Jika kena cara dan tempatnya kita dan anak dapat mencipta memori yang indah bersama.
Foto Kredit: happyhomemaker88.com
5. Beri Tugas Kecil Kepada Anak
Walaupun ketiga-tiga anak kembarnya adalah lelaki, mereka tetap diajar untuk membuat kerja dan tugasan yang mudah.
Dalam satu episod realiti tersebut, Song Il-Gook pernah memberikan Daehan dan Minguk duit untuk membeli makanan dan ingatkan dia untuk membawa pulang duit baki. Mereka berjaya membeli makanan sendiri tetapi duit bakinya tercicir. Beliau menyuruh anaknya bekerjasama mencari duit yang tercicir. Beliau tetap mengucapkan syabas ke anaknya walaupun tugasan yang dilakukan tidak sempurna.
Foto Kredit: poptv.weibo.com
6. Biar Anak Berani Bermain ‘Kotor’
Kembar tiga yang dibesarkan di tengah kota biasa dengan keadaan yang selesa dan bersih. Song Il-Gook mengambil inisiatif untuk mendedahkan anak kepada kawasan perkampungan yang dipenuhi lumpur sejauh mata memandang.
Beliau memberikan masa untuk anak menyesuaikan diri. Oleh kerana ia adalah pertama kali, tentulah ia sangat tidak menyenangkan untuk si kembar tiga. Namun begitu, si ayah tidak pernah serik. Bahkan, beliau lebih sering membawa anak-anaknya ke kawasan pedalaman untuk membiasakan mereka cara hidup orang desa. Mereka juga diajar untuk bergaul dan melakukan aktiviti bersama mereka. Sekarang mereka sudah boleh memegang serangga dan lebih suka bermain dengan haiwan di ladang!
Foto Kredit: pinterest.com
7. Pupuk Rasa Sayang
Tiada siapa yang mencintai diri  kita tanpa syarat seperti keluarga kita. Song Il Gook juga berjaya mendidik anaknya supaya menyayangi sesama sendiri. Apabila salah seorang menangis, seorang lagi akan memujuk dengan berkata “Jangan menangis…” dan tolong mengelap air matanya tanpa disuruh si ayah.
Bila salah seorang dimarahi oleh guru, yang lain pasti tapi disedari menangis juga kerana kasihankan saudaranya. Bila dihukum oleh guru, saudara kembarnya juga berasa simpati dan mahu menjalankan hukuman bersama. Alahai, comelnya!
Foto Kredit: topsy.one
Selebriti Atau Tidak, Mereka Tetap Ibu Bapa Seperti Kita!
Tidak kiralah sama ada mereka seorang selebriti mahupun orang biasa, apabila kita bergelar ibu bapa, kita tetap perlu menjalankan tanggungjawab untuk mendidik anak-anak.
Cara didikan anak yang berkesan dapat membentuk mereka menjadi seorang yang berdikari dan penuh nilai-nilai positif. Yang penting, kita mengetahui teknik yang paling sesuai dan berkesan untuk anak kita, kerana setiap anak itu adalah unik. Semoga cara didikan Song Il-Gook ini sedikit sebanyak dapat dijadikan inspirasi untuk ibu bapa di luar sana!


Nak Kurus Tak Salah, Tapi 5 Cara Diet Ini Boleh Jejaskan Susu Badan Anda

“Aduh, ‘tension’ betul bila tengok perut yang menggeleber ni. Bila agaknya badan boleh kurus balik ya? Nak diet takut jejaskan susu badan pula. Apa agaknya cara diet untuk ibu menyusu yang boleh diamalkan ya?”
Selepas bersalin, ramai wanita yang akan berasa kurang yakin dengan bentuk badan mereka. Namun, ada juga yang teragak-agak untuk berdiet kerana sedang menyusu badan.

Malah, ada yang menggembar-gemburkan keburukan diet kerana dikhuatiri proses penghasilan susu badan akan tersekat. Benarkah begitu?
Jadi, bagaimana cara diet untuk ibu menyusu sebenarnya?

Foto Kredit: motherhow.com

Ibu Yang Menyusu Badan Lebih Mudah Turun Berat Badan
Sebenarnya, proses menyusu badan adalah cara yang paling ideal untuk ibu mengurangkan berat badan selepas bersalin, sekaligus mengembalikan bentuk badan asal.
Ini kerana, proses menyusu badan akan membakar kalori sekitar 300-500 kalori setiap hari. Selain itu, penjagaan anak juga akan menjadikan wanita lebih aktif dan banyak bergerak.
Apa yang penting, kalori tambahan yang diambil itu perlulah datang daripada sumber makanan yang berkualiti. Seperti yang dipetik daripada laman web Kevin Zahri:
“Pastikan adanya sumber fiber dan protein yang mencukupi. Ini akan membantu anda kawal nafsu makan.”
Dalam pada itu, janganlah pula terlalu taksub sehingga mengamalkan cara diet yang berlebihan dan tidak sesuai seperti 5 cara di bawah ini.
Foto Kredit: bellybelly.com.au
5 Cara Diet Untuk Ibu Menyusu Yang Menjejaskan Penghasilan Susu Badan
Berikut adalah cara diet untuk ibu menyusu yang tak sesuai diamalkan.
1. Turun berat badan dengan drastik
Dalam apa keadaan sekalipun, anda perlu realistik dalam mencapai impian menguruskan badan.
Jangan melakukan sebarang rejim yang melampau sehingga terpaksa berlapar dan tidak bertenaga. Keadaan ini bukan saja boleh mengganggu penghasilan susu badan, malah berpotensi menjadikan anda kurang bertenaga dan stres untuk menjaga anak kecil.
Menurut pakar, diet yang sihat adalah penurunan 2-3 kg sebulan.
Foto Kredit: marycrimmins.com
2. Mengelakkan kumpulan makanan tertentu
Sesetengah jenis fasa diet dalam diet Atkins yang popular diperkatakan sekarang adalah tidak sesuai, terutamanya bagi ibu yang sedang menyusu bayi bawah 6 bulan.
Ini kerana terdapat fasa dalam diet Atkins tersebut mengehadkan pengambilan beberapa jenis kumpulan makanan seperti karbohidrat, bijian atau bijirin, produk tenusu serta buah-buahan.
Perlu diingat, ibu menyusu perlu mengambil makanan seimbang untuk memastikan bayi tidak mengalami kekurangan nutrisi tertentu, lebih-lebih lagi bayi yang begantung kepada susu badan sepenuhnya.
Jadi, jika anda berhasrat untuk menjalani diet ini, pastikan anda mengenalpasti fasanya yang sesuai.
Foto Kredit: healthyfoodhouse.com
3. Diet ‘mengejut’
Pengambilan kalori yang berkurang secara tiba-tiba atau diet ‘mengejut’ ini boleh menyebabkan susu badan turut berkurang.
Respon ini berlaku disebabkan proses ‘berlapar’ yang menjadikan tubuh anda mengurangkan penghasilan tenaga seperti penghasilan susu badan.
Foto Kredit: playbuzz.com
4. Pengambilan herba atau produk detoks
Pengambilan sebarang jenis ubat kurus, atau produk detoks adalah tidak digalakkan untuk ibu mengandung mahupun yang sedang menyusu badan.
Apabila anda mengamalkan detoks, tubuh anda akan bekerja untuk membuang toksin melalui penghasilan berpeluh, air kencing, dan penghasilan najis.
Ketiga-tiga aktiviti ini boleh membawa kepada dehidrasi sehingga menjejaskan kualiti susu badan atau mungkin menyebabkan susu berhenti sama sekali.
Foto Kredit: michelle-graves.com
5. ‘Skip’ waktu makan
Tiada sebab anda patut ‘skip’ waktu makan sekadar untuk mengurangkan pengambilan kalori.
Malah, tindakan ini boleh menjadikan anda lebih mudah patah semangat atau ‘mengidam’ makanan yang tidak berkhasiat.
Seelok-eloknya, kurangkan saiz hidangan dan ambillah snek sihat di antara waktu makan tersebut untuk mengelakkan lapar. Antara snek yang terbaik adalah daripada sumber buah-buahan kering dan kekacang.
Usahakan minum segelas dua air putih semasa atau selepas selesai menyusukan bayi supaya anda tidak terburu-buru mencapai coklat atau ‘junk food’.
Foto Kredit: moderndayqi.com
Ibu menyusu perlu bijak mengatur diet
Sebenarnya, jika anda aktif melakukan kerja rumah saja sudah cukup untuk membakar lebihan kalori tersebut. Malah, membawa bayi bersiar-siar dengan mendukung atau menolak ‘stroller’ juga dapat membakar kalori. Tak perlu fikirkan tentang gym!
Selain itu, ubahlah pemakanan secara perlahan-lahan dan kreatif seperti mengubah resepi dengan mengurangkan gula, garam, minyak atau lemak. Dengan ini, tubuh anda akan dapat menyerap kalori yang berkualiti.
Anda juga boleh ‘menukar’ menu makanan biasa dengan makanan sihat seperti membuat ‘smoothies’ daripada buah dan susu segar apabila rasa teringin makan aiskrim. Sedap juga kan?


6 Cara Diet Yang Betul Untuk Kurus. Confirm Berkesan!

Cara diet yang betul untuk kurus
Mula berdiet untuk mengurangkan berat badan mahupun ingin meningkatkan tahap kesihatan semamangnya sesuatu yang wajar tetapi agak susah pada setiap sudut. Untuk memulakan sesuatu yang baru, cabaran yang besar perlu dihadapi terutamanya untuk mengamalkan sesuatu yang baru dan meninggalkan tabiat yang lama. Tetapi, apa yang lebih mencabar ialah untuk berterusan dalam mengamalkan diet tersebut kerana tiada faedahnya jika anda boleh mengurangkan berat badan sebanyak 30 kg tetapi selepas sebulan, anda dapati berat anda bertambah 40 kg.
Walau bagaimanapun, anda tidak akan dapat mencapai matlamat anda jika anda tidak mencuba. Yang penting, kena cuba turunkan berat badan secara konsisten.

1. Belajar tentang nutrisi
Langkah utama dalam berdiet adalah pengetahuan mengenai nutrisi dan keperluan badan anda. Anda perlu tahu apa yang perlu ada dalam setiap hidangan dan yang paling penting adalah nisbah bagi setiap satu nutrisi. Nisbah karbohidrat perlulah lebih kurang dari fiber, protein dan lain-lain.
2. Timbulkan rasa seronok
Untuk merasa diet adalah sesuatu yang menyeronokkan, anda boleh menyediakan hidangan dalam bentuk yang digemari seperti memakan buah-buahan bersama sos buah-buahan. Dengan cara ini, anda merasa seronok dan boleh memupuk rasa gembira berdiet. Adalah perlu diingat sentiasa bahawa nutrisi dan komposisi bagi setiap orang adalah berbeza. Diet bagi orang yang mempunyai sistem metabolisma yang tinggi adalah berbeza dengan orang yang bermotabolisma rendah. Begitu juga dengan jantina. Jika perlu, dapatkan nasihat dari pakar nutrisi mengenai pelan pemakanan sihat yang sesuai untuk anda.

3. Perlahan-lahan, jangan drastik
Foto Kredit: www.playbuzz.com

Ini cara diet yang betul, tetapi selalunya selalunya diabaikan oleh ramai orang. Dalam melakukan perubahan yang melibatkan sistem badan, anda perlulah melakukan secara perlahan-lahan dan berterusan. Jangan mengubah diet anda secara drastik! Anda sedang cuba melatih diri untuk melakukan sesuatu di luar kebiasaannya. Berikan diri anda masa. Sistem badan manusia dicipta untuk mengimbangi input dan output melalui otak secara natural mengikut keadaan badan.
Sebagai contoh, anda bekerja sebagai staff pentadbiran dan anda kebiasaannya memerlukan 5 pinggan nasi sehari. Jika anda mengubah diet dengan mengambil hanya 2 pinggan nasi, badan anda secara automatik akan mengurangkan kadar metabolisma dan anda akan merasa sangat letih walaupun hanya duduk di dalam pejabat. Badan anda cuba menyimpan tenaga mengikut kadar 5 pinggan nasi jadi tenaga yang dikeluarkan menjadi sangat sedikit dan anda akan kelesuan sepanjang hari. Keadaan ini juga tetap akan berlaku walaupun anda mengurangkan kadar pengambilan hidangan secara sederhana tetapi kesannya lebih ringan.
4. Setkan objektif
Seterusnya, cara diet yang betul ialah kena sertakan matlamat atau objektif. Matlamat tersebut perlulah realistik dan boleh dicapai. Mengikut kajian, kadar pengurangan berat badan ideal adalah kurang dari 1 kg setiap minggu. Kalau sekarang 70 kg, setkan dalam minda, berapa target berat yang ingin dicapai. Sebagai contoh, ingin hilangkan 10 kg. Dari 70 kg ke 60 kg. Selagi tidak sampai, perlu terus berusaha dan jangan patah hati.
5. Cari motivasi dan inspirasi
Foto Kredit: gutcritters.com
Cara diet yang betul bukan pada makanan semata-mata. Kena ada pasangan, tidak kira lelaki atau perempuan yang mempunyai objektif yang sama. Dalam pengamalan diet yang betul, anda memerlukan seseorang untuk memberi sokongan moral dan mengamalkan diet bersama anda. Boleh jadi ahli keluarga anda, mahupun rakan-rakan terdekat anda. Mereka boleh menjadi sumber inspirasi dan memberikan kata-kata semangat untuk anda mengamalkan diet yang betul secara berterusan terutama apabila keadaan menjadi semakin susah.
6. Lakukan aktiviti fizikal
Amalan pemakanan yang betul hanyalah sebahagian dari diet yang betul. Aktiviti fizikal dan senaman merupakan sebahagian dari diet. Bersenam adalah cara yang terbaik untuk membantu anda membakar kalori, meningkatkan imbangan dan koordinasi serta mengurangkan stres. Sebelum mencuba aktiviti fizikal yang berat, mintalah nasihat dari doktor. Bawa bersama pelan pemakanan anda supaya aktiviti fizikal yang diamalkan sesuai dengan keadaan badan dan tidak memudaratkannya.
Akhir kata
Pengamalan diet yang betul bermula dengan pengambilan pemakanan pada nisbah yang betul. Untuk mengamalkan diet yang betul secara berterusan, anda perlulah bersederhana dan perlahan-lahan mengurangkan pengambilan pemakanan. Sokongan insan terdekat mampu memberikan inspirasi untuk anda meneruskan diet dan aktiviti fizikal dapat menambahbaik keadaan badan anda disamping dapat mengurangkan stres.
Berbanggalah jika anda mempunyai cita-cita untuk mengamalkan diet. Tetapi amalkanlah diet yang betul supaya matlamat dapat dicapai dan di akhirnya, anda dapat merasa kebahagiaan sebenar. Kami tidak kata tidak boleh guna produk seperti Herbalife atau Shaklee. Cuma lebih baik cuba turunkan berat badan secara semulajadi, tanpa apa-apa produk. Berdietlah dengan cara yang betul. Jika rasa berat badan okay, tetapi cuma di bahagian perut yang ada masalah, cuba cara kempiskan perut secara semulajadi pula.
Bagaimana dengan anda? Ada tips diet yang betul yang pernah anda amalkan? Kongsikan dengan kami di ruangan komen.


Cara Disinfeksi Rumah Sendiri – Panduan Lengkap Oleh KKM

CARA DISINFEKSI RUMAH SENDIRI – PANDUAN LENGKAP OLEH KKM
Jika anda atau ahli keluarga didapati positif COVID-19, mungkin anda tidak akan dibawa terus ke hospital sekiranya tidak bergejala kerana wad dan hospital yang semakin penuh.

KKM juga telah memaklumkan cara melaksanakan Pemantauan Kendiri Kes Positif COVID-19.
Oleh itu sekiranya anda dijangkiti atau duduk serumah dengan ahli keluarga yang positif COVID-19, di sini kami kongsikan cara disinfeksi rumah sendiri yang boleh anda lakukan untuk mengelakkan penularan wabak kepada ahli keluarga terdekat.

Baca juga: Cara Buat Folder Whatsapp & Telegram Di HP. Senang Nak Asing Kerja Anak!

Apakah Disinfeksi?
Disinfeksi merupakan salah satu kaedah yang boleh mengawal dan mencegah penularan wabak COVID 19, dengan menggunakan teknik dan bancuhan yang betul.
Bancuhan disinfeksi adalah 1 bahagian cecair peluntur (mengandungi sekurang-kurangnya 5% kepekatan Sodium Hypochlorite) dan 9 bahagian air paip.
Lakukan disinfeksi di permukaan-permukaan yang kerap disentuh atau mudah tercemar.
Setelah selesai, pastikan anda membuang bancuhan disinfeksi dan membilas peralatan dengan air bersih serta dikeringkan.
Alat pelindung diri pakai buang seperti topeng muka dan apron perlulah dibuang.
Cara Disinfeksi Rumah Sendiri – Panduan Oleh KKM
Berikut adalah tatacara disinfeksi di rumah anda menurut panduan oleh KKM:

Bahan Disinfektan Yang Berkesan Untuk Membasmi COVID-19
Secara umumnya, produk pembersih yang didaftarkan seperti alkohol 70%, sodium hypochlorite (senarai penuh di
bawah) boleh digunakan untuk membersihkan permukaan dan kawasan rumah.
Senarai disinfektan bahan aktif dan kepekatan yang berkesan untuk membasmi COVID-19 bersama dengan masa
kontak adalah seperti berikut:

(1) Hydrogen Peroxide (0.5%) (1 min)
(2) Benzalkonium Chloride (0.05%) (10m)
(3) Chloroxylenol (0.12%) (10 min)
(4) Ethyl alcohol (70%) (10 min)
(5) Iodine dalam Iodophor (50ppm) (10m)
(6) Isopropanol (50%) (10m)
(7) Povidone-iodine (1% iodine) (1 min)
(8) Sodium Hypochlorite (0.05-0.5%) (5m)
(9) Sodium Chlorite (0.23%) (10m)

*Contoh produk : Clorox, Mr.Muscle, CIF, Dettol.
Cara Penyediaan Bahan Disinfeksi
Untuk membersihkankan permukaan, anda perlu menyediakan larutan disinfeksi berikut:

5 sudu makan larutan sodium hipoklorit 5% + 3.8 liter air
ATAU
4 sudu teh larutan sodium hipoklorit 5% + 0.95 liter air
ATAU
1 bahagian larutan sodium hipoklorit 5% + 49 bahagian air

Untuk pembersihan premis kerja besar/ kilang/ kawasan perindustrian, anda boleh menghubungi syarikat-syarikat pembersihan profesional untuk khidmat disinfeksi dan pembersihan COVID-19.
Cara Disinfeksi Yang Betul & Teknik Yang Berkesan
Teknik disinfeksi yang ditunjukkan boleh dilakukan sama ada di rumah mahupun di premis-premis.
Boleh tonton video di bawah yang disediakan oleh Jabatan Kesihatan WP Putrajaya mengenai cara-cara melakukan proses disinfeksi di rumah.

Selain membuat disinfeksi di rumah, kita juga perlu memberi perhatian khusus dalam mencuci pakaian pesakit COVI-19 yang menjalani kuarantin kendiri di rumah.
Ikut saranan yang tersenarai di bawah ketika mencuci pakaian dan linen pesakit COVID-19.

Pastikan pelitup muka dan sarung tangan pakai buang dipakai semasa mengendalikan pakaian dan linen kotor.
Cuci tangan dengan air dan sabun selepas menyidai pakaian dan linen.
Sumber: Majlis Keselamatan Negara & Kementerian Kesihatan Malaysia (KKM)


6 Cara Disiplin Anak Sejak Kecil. Semuanya Bermula Dari Rumah!

Cara Disiplin Anak
Perkara yang amat penting dalam pendidikan anak-anak ialah bagaimana kita mahu mendisiplinkan anak-anak. Kita mahu anak-anak kita berkelakuan baik ketika berada di kenduri, ketika berada di pusat membeli belah, ketika makan dan sebagainya. Sebenarnya, jika ingin disiplin anak, tidak perlu sampai memukul. Namun ia tidak semudah itu.
Anak-anak pasti menguji kesabaran ibu bapanya. Apabila berbicara soal disiplin dan akhlak anak-anak, tidak ada cara yang paling mudah melainkan ianya dipraktikkan dari rumah lagi. Tugas mendisiplinkan anak-anak tidak dapat diserahkan kepada orang lain. Mendidik anak bukan boleh semberono sahaja. Kena ikut aturan Islam dan serba sedikit psikologi. Ikut cara Rasulullah lebih bagus.

Sebagaimana kita menghantar anak kita ke tuisyen matematik mahu pun Bahasa Inggeris, akhlak dan disiplin perlu diterapkan dari mereka kecil lagi iaitu dari rumah. Benar, pelajaran itu penting. Semua orang mahu mendidik anak agar pandai, tetapi ramai yang terlupa bahawa akhlak itu lebih utama.
Jika anda adalah ibu bapa yang menghadapi anak-anak yang tidak mahu mendengar, moga tips ini dapat membantu anda.

1. Hargai mereka
Anak-anak suka dihargai. Kadangkala kita mudah sahaja melihat kekurangan serta keburukan anak-anak tanpa kita menyedari mereka juga mempunyai banyak kebaikan. Hargailah mereka ketika membuat perkara yang baik. Jika anda terlihat mereka membuang sampah ke dalam tong sampah tanpa disuruh, pujilah mereka, berilah bintang di carta disiplin mereka atau peluklah mereka.

Anak pasti rasa dihargai dan suka mengulanginya. Contohnya, “Wah, bagusnya Wafi solat tanpa disuruh. Sebab itu Ibu sayang kepada Wafi. Wafi anak yang baik”.
Ingat, bukan mudah melatih anak disiplin! Namun untuk menerapkan dan menanamkan disiplin pada anak, kita perlu hargai mereka selalu. Barulah mereka rasa dihargai.
2. Fahamkan dan jelaskan
Kita marah anak membuang sampah merata-rata atau tidak menyimpan mainannya selepas bermain. Namun adakah mereka sudah dijelaskan dahulu tentang tanggungjawab mereka? Cara disiplin anak dengan marah-marah sebenarnya akan buat akan lebih tidak peduli. Sudahkan anda menjelaskan kepada mereka apa yang anda mahu?
Contohnya, “Wafi mesti buang sampah ke dalam tong sampah supaya rumah kita bersih.” Atau, “Letakkan baju kotor ke dalam bakul biru supaya mudah ibu mahu cuci baju nanti.”
Cara disiplin anak perlukan kreativiti. Bukan sekadar jeritan semata-mata. Untuk melatih anak disiplin, berikan arahan yang jelas agar mereka faham maksud sebenar kita. Kadang-kadang, mereka silap interpretasi apa yang kita mahukan.
3. Kita tenang dulu
Mudah sahaja darah kita naik bila anak buat silap. Betul atau tidak?
Ini sebenarnya sikap yang tidak elok dan perlu dijauhkan. Cara disiplin anak dalam bentuk yang kasar bakal melahirkan anak yang kasar juga.
Jika melihat anak membuat kesalahan, kitalah yang mesti tenang dahulu. Jangan bertindak mendenda atau memukul anak ketika kita dalam keadaan marah. Ini akan menyebabkan kita berada luar kawalan dan tidak berfikir dengan baik.
Anak yang selalu dimarah dan dikasari lebih sukar untuk dibentuk dan dinasihati berbanding anak-anak yang selalu disentuh dan dipeluk, dinasihati serta ditegur dengan cara yang berhikmah. Masalah juga dapat diselesaikan dengan lebih baik berbanding jika kita menyelesaikannya dengan emosi. Bukankah ini cara disiplin anak yang dianjurkan dalam Islam?
4. Konsisten
Dalam Islam, kita panggil Istiqomah. Semua orang tahu, bukan mudah untuk Istiqomah dalam ibadah, apatah lagi dalam mendidik anak. Namun, ia bukan satu alasan untuk kita tidak Istiqomah. Jangan hari ini cakap lain dengan anak, esok kita cakap lain. Anak pun boleh jadi pening, “Eh, haritu ibu cakap lain, harini lain pulak”.
Yang sebenarnya, cara mendidik anak bukan sahaja perlukan Istiqomah, malahan kesabaran.Ingatlah, mendidik anak berdisiplin memerlukan konsistensi. Jika kita mahu mereka meletakkan baju kotor di dalam bakul, tegur atau ingatkan mereka ketika kita nampak mereka hanya meletakkannya di atas lantai. Jika kita tidak konsisten dengan peraturan yang ditetapkan, anak juga tidak akan menghormati peraturan tersebut.
5. Jadi contoh tauladan
Pernah dengar, “Kepimpinan melalui teladan”, atau dalam Bahasa Inggeris, “Leadership by example”?. Sudah tentu cara yang paling berkesan bagi mendisiplinklan anak-anak adalah dengan menunjukkan contoh tauladan yang baik kepada anak-anak. Jika kita menyuruh anak solat tepat pada waktunya, kitalah yang terlebih dahulu menunjukkan contoh kepada mereka.
Inilah baru cara disiplin anak yang berkesan. Anak-anak lihat contoh terbaik di depan mata. Maka, itulah yang akan mereka ikut.
6. Doa
Berdoalah! Jika anak nakal dan tidak dengar kata, sudah mati akal, tiada cara yang lebih baik dari berdoa. Cara disiplin anak kena seiring dengan aspek kerohanian kekeluargaan.
Sentiasalah mohon kepada Allah semoga anak-anak kita menjadi orang yang senantiasa menjadi penyejuk mata ibu dan ayahnya. Mereka inilah yang menjaga nama baik agama dan keluarga. Menghormati serta mengasihi sesama manusia.
Harapan saya
Sudah semakin sukar untuk melihat insan-insan berakhlak mulia seperti mencari permata di celahan pepasir. Adakah cara disiplin anak yang tidak betul? Wallahuaklam.
Moga kita dan anak-anak kita menjadi sebahagian dari permata itu. Hidup dengan memberi manfaat kepada orang sekeliling kita. Ingatlah, anak itu ialah harta kita di dunia. Jagalah sebaiknya!


Nampak Mudah, Tapi 20 Aktiviti Ini Akan Bentuk Disiplin Anak Anda

Ibu bapa mana yang tidak sejuk perut melihat anak yang lembut hati dan berakhlak mulia setiap masa. Ditambah pula pelbagai masalah sosial yang melanda remaja masa kini, kita tercari-cari formula terbaik bagi mendidik serta disiplin anak yang berkesan.
Kita pasti mahu anak kita makan dengan sopan, menghormati orang tua, mendengar cakap dan sebagainya. Mereka akan hidup bersosial dan bergaul dengan masyarakat sekeliling. Mendidik mereka berakhlak mulia amat perlu dimulakan sejak dari rumah lagi.

Persekitaran Memainkan Peranan Penting Bentuk Disiplin Anak
Sebenarnya tiada jalan pintas dalam mendisiplinkan anak-anak melainkan kita memberikan contoh tauladan serta pendidikan berterusan kepada anak-anak. Banyak faktor yang boleh menyebabkan anak-anak tidak berakhlak. Salah satunya ialah mereka tidak dididik dari kecil untuk berakhlak mulia.

Anak-anak yang membesar dengan di kelilingi dengan persekitaran yang tidak baik, lebih cenderung untuk berkelakuan yang sama di masa hadapan. Jadi, adalah menjadi tanggungjawab kita sebagai ibu bapa memberikan Pendidikan yang terbaik buat anak-anak.

Nilai-nilai murni dan akhlak yang mulia mestilah disemai sejak mereka kecil lagi. Tanpa kita sedari, terlalu banyak sebenarnya aktiviti yang boleh kita lakukan bersama anak di rumah bagi mendisiplinkan mereka.
Aktiviti yang bakal saya sebutkan ini memerlukan penglibatan ibu bapa bagi memastikan kelangsungan objektif ibu bapa untuk memastikan anak-anak dapat menjadi anak-anak yang berakhlak mulia.
Foto Kredit: sfgate.com
20 Aktiviti Mudah Di Rumah Bentuk Disiplin Anak Sejak Kecil
Aktiviti-aktiviti sebegini nampak mudah. Namun di sebalik pelaksanaannya tersimpan banyak hikmah dan kebaikan untuk anak-anak.
1. Susun kasut
2. Buang sampah ke dalam tong sampah
3. Letak baju kotor di dalam bakul baju kotor

4. Memberi salam ketika masuk ke dalam rumah
5. Basuh kasut sekolah
6. Basuh pinggan dan cawan

7. Simpan barang permainan selepas bermain
8. Susun pinggan waktu makan
9. Basuh kereta bersama ayah

10. Salam ibu dan ayah sebelum ke sekolah dan pulang dari sekolah
11. Tutup suis selepas digunakan
12. Simpan duit dalam tabung
13. Menonton Tv pada waktu yang ditetapkan sahaja

14. Simpan gajet ketika tetamu datang ke rumah
15. Kutip makanan yang jatuh ketika makan
16. Makan bersama di meja makan
17. Tidur pada waktu yang ditetapkan
Foto Kredit: thesleepingminds.com
18. Solat pada waktunya
19. Buang sisa makanan ke dalam tong sampah
20. Minta maaf selepas melakukan kesalahan
Foto Kredit: kidspot.com.au
Melentur Buluh Dari Rebungnya
Nampak mudah pula disiplin anak ni, kan? Tapi, ibu bapa tentu lebih tahu cabaran dalam membesarkan anak-anak.
Jadi, ketika kita memberikan arahan atau menasihati anak-anak untuk melakukan aktiviti ini, santuni mereka dengan hikmah.
Lebih elok jika dimulakan sejak kecil lagi, supaya mereka terbiasa dengan keadaan dan persekitaran yang positif.
Bukan dengan paksaan atau pun kekerasan. Mereka perlu difahamkan bahawa berakhlak mulia itu dicintai Tuhan dan perlu dilakukan dengan niat yang ikhlas.


7 Cara Disiplin Anak Dalam Islam, Tanpa Pukul Anak!

Disiplin Anak Dalam Islam
Sebagai ibu-bapa, kadang-kadang kita hilang sabar. Secara tidak sedar, kita memukul anak dengan rotan, atau dengan apa sahaja yang boleh dicapai dengan tangan. Selepas anak menangis teresak-esak, barulah kita rasa menyesal.
Lagi teruk kalau anak lebam dan berbirat badannya. Sedih sangat bila memikirkannya. Kami bukan pakar. Sekadar perkongsian peribadi kerana kami percaya cara disiplin anak bermula dari rumah sejak usia kecil lagi. Kali ini, mari kita berkongsi tips dan cara disiplinkan anak dengan cara yang lebih efektif:

Ibu-bapa adalah ‘role-model’ anak-anak
1. Elakkan perkataan ‘Jangan’
Jeritan ‘Jangan’ cukup sinonim untuk semua ibu-bapa. Sebaik-baiknya, tukarkan perkataan itu dengan frasa yang lain. Jangan kata ‘Jangan’ (Tengok! Kami pun dah ‘ter’cakap ‘Jangan’ dah). Contohnya, kalau ada dua orang anak, suka main pukul-pukul adik beradik. Tiba-tiba yang si adik menangis. Apa kita kata, “Abaangggg, jangan pukul adik!”.

Cuba ambil dimensi dan pendekatan berbeza. Panggil abang dan adik, kita peluk dua-dua. Cakap elok-elok, “Abang dengan adik main sama-sama tau. Adik beradik kena ‘happy-happy’. Sekarang, abang peluk adik pulak”. Rasa-rasanya, yang mana satu lebih efektif?

Bukankah ibu-bapa itu adalah guru dan ‘role-model’ pada anak-anak?. Semua yang kita buat, dia akan ikut. Maka, eloklah kita buang tabiat buruk kita. Tunjukkan yang baik-baik sahaja depan anak-anak.
Pukul anak sekadar cukup syarat sahaja, bukan mahu belasah sampai lebam
2. Elakkan pukul anak
Ini paling mudah. Kena pujuk dan didik hati kita sebagai ibu-bapa. Tiada guna pukul anak, esok dia buat lagi. Bukan tidak boleh pukul langsung. Cuma perlu ada alasan yang kukuh dan selalunya ada bukti depan mata. Jika ingin pukul sekalipun, pukul perlahan sahaja, sekadar untuk menyedarkan anak. Kawasan pukulan yang dibenarkan pula, bahagian kaki, paha ke bawah sahaja.
Peluk anak selalu. Puji kalau dia buat perkara yang betul.
3. Puji anak depan orang lain
Bila anak kita berkelakuan baik, puji dia. Bila balik kampung atau sedang berada di rumah kawan sebagai tetamu, puji depan semua orang. Ini akan buat dia bangga dan rasa dihargai. Tentu dia tidak akan nakal-nakal lagi di rumah orang lain. Tunjukkan kemesraan, peluk anak selalu. Banyak kelebihan memeluk anak.
‘Punish’ anak dengan cara yang lembut, bukan kasar
3. Pelajari ilmu ‘child development’ dan ‘parenting’
Bukan semua yang ibu-bapa kita ajar itu betul. Mungkin ada yang betul, mungkin ada yang salah. Untuk mendidik anak dengan cara yang terbaik, ikuti kelas-kelas ‘parenting’ jika ada masa. Nasihat yang diberikan adalah dari yang pakar, bukan omongan kosong. Lebih-lebih lagi zaman sekarang, proses tumbesaran anak lain cabarannya. Dulu, tiada iPad dan tablet. Kita asyik main panjat-panjat pokok. Sekarang tiada lagi.
Berikan ‘reward’, habuan atau ganjaran jika perlu
4. Gunakan ‘Reward System’
Ini bukan rasuah. Bila anak ‘behave’ dan betul-betul baik dan rajin tolong kita, kita beri dia ganjaran yang sepatutnya. Puji dulu, peluk erat-erat, bagi dia rasa dirinya disayangi. Jangan bagi anak gula-gula pula. Nanti rosak gigi. Contohnya, “Kalau kakak dapat nombor satu, nanti mama belikan basikal baru”. Jika basikal ialah idaman dia, tentu dia akan berusaha bersungguh-sungguh. Contoh yang lain, “Pergi kemas mainan dulu. Kalau dah kemas baru mama bukak cerita kartun, Channel 611”.
Entah kenapa, anak-anak suka lompat kat sofa kan?
5. Guna kaedah ‘Distraction’ untuk alihkan tumpuan anak
Suka lompat-lompat di sofa? Ajak anak main lompat-lompat di luar rumah. Suka conteng-conteng dinding? Belikan dia buku mewarna. Kalau ada duit lebih, biarkan anak main Play-Doh, tanah liat untuk buat apa yang dia suka. Belikan Lego untuk dia bina bangunan dan macam-macam jenis benda untuk elakkan dia mengganggu kita buat kerja-kerja rumah.
Beritahu anak tentang bahaya jika melakukan sesuatu yang kita tidak suka
6. Ajarkan kaedah ‘Logical Consequences’
Contohnya, kalau anak suka main lari-lari, cakap elok-elok, “Adik, mari sini. Tak mau main lari-lari jauh-jauh tau. Main kat depan rumah je. Tak usah pergi sampai kat jalan besar. Nanti kena langgar kereta. Main elok-elok”. Ini akan memberikan satu isyarat logik pada anak, bahawa jika main di jalan besar, boleh kena langgar kereta. Tentu sekali dia akan main dekat-dekat sahaja.
Ajarkan anak agar hormat orang tua
7. Guna teknik ‘Positive Discipline’
Ini bermakna, jika anak buat salah, usah terus marah, “Jangan buat macam ni, salah” (Tengok! Kami pun asyik guna ‘jangan’. Ish, ish, ish). Kalau anak tumpahkan air di meja makan, elakkan marah anak. Untuk tanda protes, dia akan menangis. Akan datang, anak akan sengaja buat lagi. Sebagai ganti, ajarkan anak, “Tengok ayah buat ni, cawan kena pegang dengan dua tangan. Haaa… kan senang, tak tumpah pun”. Bila anak buat apa yang kita suruh, puji dia yang dia pandai. Seperkara lagi, ajar anak agar menghormati orang yang lebih tua. Kalau jumpa, suruh cium tangan.
Harapan kami
Jika mahu bercerita cara mendisiplinkan anak, sehari semalam tidak akan habis. Ada terlalu banyak cara yang boleh diikuti, ikut acuan sendiri. Apa yang penting, ibu-bapa perlu bersabar dengan karenah anak. Sabar itu kan separuh dari iman. Bak kata orang tua-tua, “Ala, budak-budak memang macam tu. Masa kecik je nakal, dah besar baik. Macam kau tu dulu, masa kecik, nakal kemain. Sekarang ok je aku tengok”.
Selamat membesarkan anak dan hayati proses pembesaran mereka. Anak itu anugerah Allah, maka jagalah mereka sebaik-baiknya. Didiklah dengan penuh kasih sayang dan cara Rasulullah. Nescaya anda akan rindu saat-saat mereka kecil satu hari nanti.


DIY ‘Activity Table’ Yang Mudah. Anak Leka Berjam-jam, Rumah Pun Tak Bersepah Lagi!

“Memang bagus budak-budak ni main kinetic sand, tak adalah dia tengok gajet je. Tapi satu masalahnya, habis satu rumah berpasir… Apa nak buat ni ya?
Mesti anda pernah tengok activity table begini kan? Kalau tengok di kedai-kedai atau prasekolah, meja begini digunakan untuk aktiviti sensori seperti bermain Lego, PlayDoh, kinetic sand, dan sebagainya. Ia sangat berguna kalau ada anak kecil sebab lantai rumah takkan bersepah. Mainan pun tak cepat kotor atau rosak.

Sebenarnya tak susah pun nak DIY sendiri meja begini. Jom ikuti perkongsian Puan Siti Hajar Masran yang menunjukkan bagaimana mereka menghasilkannya di rumah dengan bajet dan bahan yang minimum.
Cara DIY ‘Activity Table’ Untuk Anak Kecil. Rumah Tak Bersepah Lagi!
Meja ini pada asalnya terbiar saja di stor. Bila tengok anak main kinetic sand dan bersepah satu rumah, timbullah idea untuk DIY sendiri activity table ini. Memang membantu sangat! Anak seronok main, ibunya pun seronok sebab rumah dah tak bersepah.

Bagi yang nak mencuba, ini caranya.

Bahan-bahan

Side table IKEA (macam dalam gambar di bawah) / apa-apa meja terpakai
Tupperware silikon (saya beli di Daiso)
Chipboard / papan terpakai
Gam silikon
Gergaji tangan
Battery drill

*Ini meja yang saya gunakan, tapi yang biru macam saya guna dah discontinued.
Cara-cara
Sekarang kita tengok cara-cara membuatnya pula.
1. Ukur / Tebuk Lubang Ikut Saiz Bekas
Mula-mula, draftkan ukuran lubang pada meja mengikut ukuran saiz bekas Tupperware yang nak digunakan. Anggarkan supaya ia berada di tengah-tengah.
Bila dah setkan ukuran, tebukkan lubang dengan menggunakan gergaji tangan.

2. Bubuh Tupperware
Seterusnya, bubuh Tupperware di tempat yang dah ditebuk.
Kalau tak nak bagi ia bergerak, bubuh gam silikon.

3. Potong / Lekatkan Papan Di Keliling Meja
Kemudian, gunakan papan atau chipboard untuk dijadikan ‘tembok penahan’ di sekeliling meja.
Agak-agak ketinggian agar tak terlalu tinggi supaya tak lenguh tangan anak yang bermain. Asalkan dapat halang mainan daripada jatuh dah OK.

4. Kemaskan
Akhir sekali, kemaskan bucu-bucu dan sambungan yang telah dibuat, Pastikan bahan paku / skru yang digunakan tak terkeluar. Bucu atau hujung boleh guna silicone atau safety table edge.
Di bawah ini sambungan yang dibuat menggunakan battery drill dengan skru chipboard type.
Kalau nak guna cara sambungan yang lain pun boleh. Terpulanglah ya.

4. Siap!
Bila dah siap, beginilah hasilnya. Lepas tu, ikut kreativitilah nak hias macam mana. Nak guna terus pun boleh.

Jom Cuba!
Sekarang dah bolehlah letakkan kinetic sand atau apa-apa mainan anak di dalam bekas Tupperware tengah tu – biasanya kita guna untuk bubuh mainan yang kecil-kecil atau senang berterabur.

Bila begini, senanglah mereka nak main puas-puas. Anak mesti leka berjam-jam lamanya!
Tak payah risau rumah bersepah lagi sebab senang nak suruh mereka kemas. Masukkan saja semuanya dalam bekas di tengah-tengah meja tu. Macam dalam gambar di bawah ini.

Senang, kan? Kalau ada masa hujung minggu nanti, bolehlah DIY activity table ini di rumah.
Selamat mencuba!

*Tips ini adalah perkongsian asal oleh Puan Siti Hajar Masran dan ia diterbitkan semula dengan kebenaran. Untuk sebarang pertanyaan, rujuk post asal di SINI atau follow #TipsUmmi4Mommies


Cara DIY Baiki Pintu Plywood Rumah Berlubang, 4 Pintu Tak Sampai RM50 Pun!

Rasa seperti tidak berbaloi untuk beli baru sekiranya keadaan pintu plywood rumah mempunyai sedikit kerosakan seperti berlubang kecil atau pecah. Ada cara DIY pintu bilik atau baikinya sendiri dengan cara menampal untuk menjimatkan kos pengeluaran anda.
Melalui perkongsian idea dari Puan Ashura, jumlah membaiki 4 pintu di rumahnya tidak sampai RM50 pun dan ini tidak termasuk cat. Justeru itu, mari ikuti perkongsian DIY untuk membaiki pintu rumah kayu yang berlubang seperti di bawah ini.

Baca juga: Usah Risau! Ini Cara Mudah Bersihkan Periuk Hangus Rentung & Berkerak
DIY PINTU BILIK PLYWOOD BERLUBANG DENGAN MUDAH

So, rumah baru kami ada 4 pintu utama dan semua pintu ada pecah-pecah. Nak tukar termasuk upah memang lari bajet, so kita DIY repair sendiri dan nanti undercoat, kasi cat sekali jalan, Insha Allah.

Total repair 4 pintu, Alhamdulillah tak sampai RM50 (tak termasuk cat la). Kalau tukar 4 pintu, busuk-busuk RM480 lah terbang termasuk upah install. Itu belum cat lagi, pintu plywood kosong warna kayu.
DIY MEMBAIKI PINTU KAYU RUMAH

BARANG-BARANG:

Scrapper
Kertas pasir
Pisau
PU Foam Spray
Filler
Self adhesive joint tape

PROSES:

1. Kemaskan pintu yang berlubang dengan menggunakan scrapper.
2. Setelah itu, tembak PU Foam di tempat berlubang tersebut. Selepas sejam, potong lebihannya dan ratakan.

3. Lekatkan pula joint tape di atas PU Foam tersebut.
4. Kemudian sapukan wood filler.

5. Lepas segalanya kering, kemaskan ia dengan kertas pasir.
6. Kemudian pintu boleh dicat. Dah settle!
Semoga bermanfaat!
Sumber: Facebook Ashura AT


Cara Paling Mudah DIY Busyboard Untuk Anak, Tak Payah Beli Mahal-Mahal

Pernah tak ibu ayah cuba berikan busyboard untuk anak? Rugi sebenarnya kalau tak pernah dan hanya memberikan gajet untuk melekakan mereka kerana ia boleh mengganggu tumbesaran si kecil.
Buat yang tak tahu, busyboard ini bagus kerana ia merupakan aktiviti kemahiran motor halus yang melibatkan penggunaan otot-otot kecil untuk mengawal pergerakan jari dan ibu jari.

Baca juga: Ustazah ‘Asma Harun Kongsi 4 Waktu Terbaik Tegur Anak, No 1 Jarang Orang Buat
CARA DIY BUSYBOARD UNTUK ANAK, TAK PAYAH KOS MAHAL-MAHAL

Selain itu, ia juga boleh membantu seimbangkan koordinasi mata dan tangan, merangsang anak untuk selesaikan masalah dan merangsang pelbagai deria seperti pendengaran, penglihatan, sentuhan dan pergerakan tanpa mengeluarkan kos yang banyak.

Nak lagi mudah, boleh sahaja buat sendiri mainan ini di rumah menggunakan beberapa bahan sahaja. Biasa orang buat menggunakan papan sahaja.
Hari ini jom kita cuba buat versi bakul pula. Menariknya, ada roda dan senang nak gerak ke mana-mana. Boleh ajar anak berjalan juga.
Bahan diperlukan:

Bakul putih sekali dengan roda
Lubuk busyboard toys

Cara penyediaan:
1. Ikat permainan menggunakan cable tie di setiap lubang bakul yang ada.
2. Sedia untuk digunakan.
Anak-anak mesti suka dan tak pandang mainan lain dah. Kalau dah bosan main, boleh juga bawa keluar dan letakkan anak di dalam bakul tersebut.
Selamat mencuba!
Baca juga: Tak Ada ‘Drama Air Mata’ Setiap Pagi Bila Anak Pergi Sekolah, Mak Ayah Guna Teknik Berkesan Ini!
Sumber: Facebook Nur Hazwani


Sakit Mata Tengok Wayar Berselirat, Jom DIY Cable Organizer Box Ala Ikea Ini

“Rimasnya tengok wayar berjuntai-juntai ni. Si Alia tu pulak sekarang dah pandai nak tarik-tarik wayar ni. Puas kita sorokkan dia boleh capai jugak. Kalau tak perasan memang bahaya tu.”
Memang sakit mata bila tengok wayar bersepah-sepah dan berselirat di lantai. Lebih-lebih lagi kalau ada anak kecil, memanglah jadi tempat ‘tarikan’ untuk mereka. Bagi kita ni pun, boleh juga tersadung kaki kalau tak perasan.

Nah, apa kata cuba DIY sendiri Wire / Cable Organizer Box yang comel dan mudah. Bukan saja dapat buat ruang dalaman rumah nampak lebih kemas, tapi sekaligus dapat juga kurangkan risiko keselamatan daripada perkara-perkara yang tak diingini.
Jom tengok cara DIY Cable Organizer Box yang ditunjukkan oleh saudari Nurul Aida Shinichi ini.

Cara DIY Cable Organizer Box Yang Mudah & Praktikal
Bahan-bahan yang diperlukan mudah saja nak dicari. Boleh juga recycle daripada bahan terpakai.

Berikut adalah senarai bahan yang saya gunakan untuk menghasilkan Wire / Cable Organizer Box.
Bahan-bahan

Kotak terpakai
Pembalut Hadiah
Gam biasa
Gam UHU
Gunting
Pisau Lipat
Pembaris
Pensel
File Ring
Selotep
Surat Khabar (jika perlu)

Cara-cara
Dah ada cukup bahan, jom tengok langkah membuatnya.
1. Balut Kotak
Mula-mula kita balutkan kotak yang boleh memuatkan extension plug kita. Ada yang jenis 2 plug, 3 plug, atau lebih. Lagi banyak plug, lagi panjang saiz extensiom dan lebih besarlah kotak yang kita perlukan.

Untuk bagi kotak lebih kukuh, saya balutkan dengan surat khabar untuk lapisan pertama. Kemudian baru saya balutkan dengan pembalut hadiah untuk lapisan kedua.

2. Buat Lubang
Seterusnya, bila dah siap balut, kita buat pula lubang untuk wayar atau kabel. Kalau ada 2 plug, buatlah 2 lubang, kalau ada 3 plug, buatlah 3 lubang dan seterusnya.
Saya gunakan klip kertas untuk tandakan kawasan yang akan dilubangkan supaya ia selaras.

Kemudian saya gunakan ring file ni sebagai ukuran membuat lubang. Lubangkan dengan pisau lipat.

3. Lekatkan Ring Pada Lubang
Seeloknya, kemaskan keliling lubang tadi dengan selotep untuk mengelakkan sisa potongan kotak tadi terkeluar.
Lepas tu, barulah lekatkan gam UHU dibelakang ring file tu tadi dan lekatkan pada lubang yang dibuat.

4. Tebuk Lubang Untuk Wayar Extension
Langkah seterusnya, kita buat 1 pintu kecil di belakang kotak untuk memasukkan wayar dari extension plug ke dalam kotak.

Beginilah rupanya bila dah masukkan extension plug ke dalam kotak yang kita dah buat tadi.

5. Tutupkan
Nak nampak cantik dan kemas, bagus kalau pakai kotak yang ada sekali dengan penutup. Kalau tak ada, boleh buat sendiri. Barulah nampak kemas bila ditutup.
OK dah siap! Inilah hasilnya.

Cantik, Kemas & Praktikal
Mudah sangat dan kemas sungguh hasilnya. Yang penting, ianya praktikal dan dapat sorokkan wayar yang berselirat tadi.
Boleh sangatlah kan DIY sendiri kalau rasa tak nak keluar duit beli yang dijual di Ikea atau kedai-kedai lain macam dalam gambar di bawah ni. Kalau buat sendiri, senang nak adjust sendiri ikut kesesuaian ruang. Sama ada nak kurangkan lubangnya, nak buat lubang di atas atau ubahsuai bentuknya, terpulang. Lebih fleksibel kan?

Jom kita buat satu di rumah!

*Cara DIY Cable Organizer Box ini disumbangkan oleh Nurul Aida Shinichi menerusi Facebook. Ia telah diterbitkan semula dengan kebenaran. Untuk sebarang pertanyaan, boleh rujuk post asal beliau di SINI.


Cara DIY Cat Litter Supaya Mudah Buang Najis Si Bulus, Baru Tak Bau Busuk

Apabila kita mempunyai kucing di rumah, salah satu perkara pertama yang harus kita ajarkan kepada mereka adalah untuk buang air besar dan kecil di dalam cat litter.
Si bulus ini sangat memerlukan tandas mereka, dan jika tidak bersih, kemungkinan besar mereka akan memutuskan untuk melakukan pembuangan mereka di tempat lain selain dari cat litter mereka. Jadi untuk memudahkan anda dalam proses pembuangan tahi mereka, ada seorang pengguna TikTok @kochengmy telah berkongsi tips bagaimana cara mudah untuk membuang tahi si bulus anda.

Baca juga: Cara DIY ‘Water Dispenser’ Untuk Si Bulus, Mudah & Lebih Jimat
CARA MUDAH UNTUK BUANG TAHI SI BULUS ANDA DENGAN MENGGUNAKAN DIY INI

Menjaga kucing memerlukan komitmen yang tinggi kerana kita perlulah bertanggungjawab ke atas makan, minum, tempat duduk dan kebersihan mereka. Jadi cara ini boleh menjimatkan masa anda dalam membuang tahi kucing.

Di dalam kehidupan kita ini, semestinya kita kena work smart dan bukannya work hard. Oleh yang demikian, mari lah kita tengok macam manakah nak DIY kan cat litter ini! Kos harganya pun murah, hanya RM10 sahaja!
Bahan-bahannya:
– 3 bakul raga
– Plastik sampah
– Pasir kucing
Cara-caranya:
1. Guna plastik sampah besar untuk letak pada raga di bawah.

2. Tindan raga ikut berapa raga yang anda sediakan. Kalau nak kerja mudah, banyakkan raga.

3. Kemudian, masukkan pasir pada raga. Selepas itu sudah siap!

4. Selepas tapis beberapa kali, cara yang akhir sekali adalah dengan angkat plastik sampah tadi dan ulang step 1-3 tadi.
Sangat mudah bukan? Boleh cuba nanti untuk si bulus anda dan kerja pun jadi mudah!
Video penuh:

 @kochengmy
Ok disebabkan byk kata leceh pakai selotape ni dia Cat litter kedai RM2 V2. Nie paling jimat la takpayah dh pakai selotape. Kos dlm Rm 10. Pakai bag plastik sampah jer. Dpt idea dr komen2 korg jugak hehe. Moga bermanfaat utk semua. #catoftiktok #catworld #kucinglucu #cat #kucingbertuah #kucing #cattok #kucingmalas #catlovers #catlitter
 ♬ Maafkan Aku – Cover The Orion – Indah Yastami

Sumber: TikTok @kochengmy


Cara DIY Lantai Simen Paling Senang, 3 Bahan Dah Dapat Lantai Baharu!

Bila ada ruang kecil di halaman rumah pasti mahu disimen tetapi kalau panggil tukang mahal pula bayaran yang dikenakan dan tak berbaloi dengan saiz ruang tersebut.
Kalau macam itu, buat sendiri sahajalah lantai konkrit simen seperti perkongsian Ahmad Saif di laman Facebooknya. Hanya menggunakan 3 bahan, selesai masalah! Ikuti perkongsiannya di bawah.

Baca juga: [VIDEO] Cara Putihkan Semula Baju Putih Yang Dah Kuning, Jangan Buang!
CARA DIY LANTAI SIMEN PALING SENANG

Tips melapis lantai konkrit batu mudah (tanpa besi). Saja nak berkongsi tips konkrit simen mudah, tak sakit pinggang, ringan. Saya buat dengan anak saudara (budak darjah 6 je), dia yang gaul simen dan ratakan.

Ini adalah layer konkrit kasar ye. Licin tak DIY lagi.
Ratio konkrit:

1 beg simen
2½ wheelbarrow Pasir
1 wheelbarrow Batu

CARA PENYEDIAAN:
1. Pecahkan beg simen dan letak je atas bukit pasir.

2. Cedok pindah ke sebelah dan cedok bahagian bawah agar mudah simen dan pasir bercampur cepat.

3. Pindah sekali lagi, cedok bawah.

4. Dah sekata pun, buatlah kawah.

5. Tabur batu di tebing kawah. Isi air sampai hampir limpah kawah dan biarkan 10 min untuk resapan.

6. Anda akan rasa tebing tu sangat lembut. Sangat mudah dan ringan. Tarik dan ratakan je sambil tarik akan rata dengan sendiri. Ratakan lah dengan senduk atau trowel simen. Pastikan air tak bertakung.

Siap! Kalau ada ruangan kecil boleh guna cara ini. Mudah sahaja dan jimat masa.
Sumber: Facebook Ahmad Saif


Cara DIY Papan Kalendar Untuk Anak, Tiap Tahun Boleh Guna Semula!

Pelbagai cara boleh dicuba untuk mendidik dan mengajar anak dalam mengenali huruf, nombor dan simbol. Antara idea terbaik ialah dengan menggunakan peralatan di rumah sahaja dan sekali gus boleh melakukan aktiviti bersama anak tercinta.
Bersempena tahun baharu, mari kita belajar cara DIY kalendar dan paling penting boleh digunakan untuk tahun-tahun lain juga. Haa kan dah jimat tu. Jom tengok!

Baca juga: 10 Aktiviti DIY Di Rumah Untuk Anak, Lengkap Semua Skill!
CARA DIY PAPAN KALENDAR UNTUK ANAK, BOLEH GUNA SEMULA!

Memandangkan dah masuk tahun baharu, kita buat lah papan kalendar untuk kegunaan harian anak-anak sambil mereka belajar tahun, bulan, hari dan tarikh.

Bila dah biasa barulah anak boleh belajar mencatat nama hari dan tarikh setiap hari kan? Selain itu anak pun dapat belajar maksud hari ini, esok, semalam, lusa, minggu depan, bulan depan dan tahun depan.

Simple je, tapi Anis kongsi sebab sekali guna boleh tahan bertahu. Guna kotak je pun, jimat kan? Ajak anak warna sekali seronok lah mereka kan?

Jadi, Anis cuba buat papan kalendar yang erasable dan boleh digunakan sepanjang tahun sambil tingkatkan kemahiran motor halus anak. Jomm cuba sekali.

VIDEO PENUH:

https://media.siraplimau.com/2022/01/v0f025gc0000c79vebjc77u2gkcs530g.mp4
Wah, menarik kan? Warna-warni macam tu mesti anak-anak pun excited nak belajar dengan kalendar baharu. Selamat mencuba semua!
Sumber: Facebook Hanis Athirah Rusli


Cara DIY Pelamin Simple Dengan Bajet RM350. Hasilnya Macam Profesional

Nak masuk cuti sekolah ni, mesti ramai yang akan melangsungkan majlis pertunangan dan pernikahan kan?
Sekarang ni kos nak tempah pelamin boleh tahan juga. Kalau tempah last minute, risau pula dah penuh dengan booking.

Jangan risau, apa kata DIY pelamin mini je dekat rumah untuk hari pertunangan atau pernikahan nanti.
Berbaloi dan jimat sebab lepas tu bahannya semua kita boleh ambil dan simpan. Bajet pun tak tinggi sangat.

Di sini kami kongsikan cara DIY pelamin simple dan cantik hasil perkongsian Khairun Nisak.

Cara DIY Pelamin Simple Dengan Bajet Sekitar RM350
Alhamdulillah… Saya ingin berkongsi hasil kerja pelamin DIY saya brsama adik ipar pada majlis pertunangan adik perempuan bongsu saya pada hari Sabtu, 2hb November yang lepas.
Senarai Bahan-bahan
Antara bahan yang kami gunakan ;
▪ Bunga jenis hydrangea, daun monstera dibeli dari Kedai ECO.
▪ Daun Monstera yang bsar, kami beli dari kedai menjual barangan pengantin.
▪ Ranting kayu juga dari kedai menjual barangan pengantin.
▪ Daun hijau yang digunakan untuk melilit ranting kayu dari Ninso.
▪ Bunga hiasan panjang atas tirai pelamin belakang dari Cowboy.
▪ Daun-daun hiasan tepi kiri kanan pelamin dari ECO termasuk dengan pasunya.
▪ Kayu kami tempah dari tukang kayu, kos RM80.
Kami membalutnya dengan Wallpaper ECO bercorak kayu dan dalam 3 roll sahaja yang kami gunakan.
▪ 2 lampu sisi dari kami, IKEA
▪ Lampu di balik tirai, beli di kedai HomeMart.
▪ Kain tirai panjang dan bantal bulat hiasan kami sewa dalam RM50.
Kain tirai 10 kaki ada 6 helai.
(Tapi yang kami gunakan cuma 4 helai saja.)
▪ Manik-manik hiasan yang lama, kami recyle semula.
▪ Karpet pun kami punya sendri.
(Hanya karpet yang berwarna putih kami baru sahaja beli sebelum majlis.)
Jumlah keseluruhan:
Secara ringkasnya kami belanjakan lebih kurang RM200 untuk bunga, kayu, dan daun-daun hiasan.
Sewa kain 10 kaki 6 helai dan bantal hiasan 4 biji Rm50.
Kayu gerbang RM80.
Maka jumlah keseluruhannya adalah dalam lingkungan RM350 saja.
Di sini dikepilkan gambar semasa proses pembuatannya supaya yang membaca ni mudah nak ikut dan buat sendiri di rumah nanti.

Ini kayu frame pelamin yang kami tempah dengan harga RM80. Yang pandai buat boleh buat sendiri. Lagi jimat.

Kami lilitkan dengan kain lebih kurang 4 ela untuk frame ni.

Lepas tu kami hiaskan dengan bunga-bunga dan daun dari kedai Eco ni.
Bunga diikat-ikatkan supaya boleh gantung atas pelamin.

Boleh gantung macam ni. Kemudian tambahkan daun-daun di tepi-tepinya.

Dah ada rupa sikit kan.
Kain sepanjang 10 kaki yang disewa sekali dengan bantal hiasan tu dibuat untuk tirai belakang.

Sentuhan terakhir dengan lampu dan dah pasang karpet.

Siap!
Alhamdulillah… Ini gambar di hari kejadian.

Berbaloi Buat Sendiri Walaupun Penat
Kami mula DIY pelamin ni dari pukul 11 pagi dan dapat siapkan ketika hampir Maghrib.
Alhamdulillah… Memang berbaloi sebab lepas majlis nanti semuanya kita punya kecuali kain dan bantal hiasan yang disewa.
Tetamu pun puji sampai ada yang dah ‘merisik’ minta kami buat pelamin untuk majlis mereka.
Apapun, kami buat kerana minat dan menggalas tanggungjawab atas permintaan Adik.
Inilah hasil kerja saya Khairun Nisak bersama adik ipar saya, Ayu Faridah.
Moga memberi idea buat rakan-rakan di yang akan mengadakan majlis pertunangan / perkahwinan / akikah atau majlis yang lain.

*Idea / tips / cara diy pelamin ini dikongsikan oleh Khairun Nisak melalui Facebook. Ia telah disunting dan dikongsikan semula dengan kebenaran. Sebarang pertanyaan dan maklumat lanjut boleh rujuk post asal beliau di SINI.